TAKO MLADA, A VEĆ PLJAČKA NAROD:Milica Zavetnica sa stranačkog računa platila 580.000 dinara kozmetičkom salonu! - Naša Borba\nTAKO MLADA, A VEĆ PLJAČKA NAROD:Milica Zavetnica sa stranačkog računa platila 580.000 dinara kozmetičkom salonu!\n„Zavetnici su kao politička stranka dužni svake godine da podnesu redovan finansijski izveštaj Agenciji za sprečavanje korupcije. Kad su izbori podnosi se i izveštaj o troškovima izborne kampanje. Iz redovnih izveštaja za 2019. i 2020. godinu vidi se da su im tekući i režijski troškovi 0 dinara. Nema troškova zakupa prostorija, niti pratećih troškova, iako imaju prostorije u svim opštinama u Beogradu i u velikom broju u Srbiji. To znači da su im sve prostorije nelegalne, da ih plaćaju iz crnih fondova i da krše zakon o sprečavanju korupcije. Agencija ćuti iako je lako pronaći prostorije, sve su brendirane i vidljivo označene, jer drugačije ne bi ni imalo smisla za političku stranku“, smatra Šarović. Foto: Printscreen/Nemanja Šarović Foto: Printscreen/Nemanja Šarović Foto: Printscreen/Nemanja Šarović Foto: Printscreen/Nemanja Šarović Foto: Printscreen/Nemanja Šarović Foto: Printscreen/Nemanja Šarović\nŠarović je našem portalu dostavio i spisak donatora Zavetnika, navodeći da su fizička lica, po receptu SNS, uplaćivala Zavetnicima po 40.000 dinara. Foto: Printscreen Foto: Printscreen Foto: Printscreen\n„Koliko je bahato Milica Đurđević trošila novac poreskih obveznika koji je dobila od države za kampanju, govori i neverovatan podatak da je s namenskog računa, platila 580.000 dinara kozmetičkom salonu u Rakovici, čiji je redovan gost. Radi se o Wellness i SPA Yellow Sun Doo, registrovanom za negu lepote i tela. Neverovatno je i to da Agencija za sprečavanje korupcije ćuti i da su velnes tretmane, saunu, bazene, masaže i spa program koji Yellow Sun nudi na svom sajtu prihvatili kao legitiman trošak u kampanji Zavetnika za parlamentarne izbore. A Vili „Košuta“ 190.000 dinara da se odmore posle kampanje“, ističe Šarović. On dodaje da dobar deo donatora nije hteo da plati proviziju prilikom uplate novca Zavetnicima.\nPrethodni tekstBIVŠI AMERIČKI SAVETNIK UDARIO PO BAJDENU: Mesecima pravi strateške greške, bolje da ništa nije govorio!\nSledeći tekstIVICA DAČIĆ: Hoće da se posvađamo sa našim saveznicima!


Princ Čarls dolazi u BiH - Televizija K3\n– Posjeta princa od Velsa Bosni i Hercegovini je pokazatelj sve veće posvećenosti Ujedinjenog Kraljevstva Bosni i Hercegovini i regionu zapadnog Balkana, njegove podrške reformama kojima će se poboljšati život građana i stvarati svjetlija budućnost, kao i dugogodišnje lične predanosti Njegovog veličanstva pomirenju na zapadnom Balkanu – saopšteno je.\nNjegovo veličanstvo će posjetiti Sarajevo i Srebrenicu.\nU Sarajevu princ od Velsa će se susresti s članovima Predsjedništva BiH, te predstavnicima iz oblasti biznisa, politike, kulture, civilnog društva i Oružanih snaga. Predviđen je i susret Njegovog veličanstva s vjerskim liderima u BiH kako bi odao priznanje njihovom radu na pomirenju i izgradnji razumijevanja između zajednica. Njegovo kraljevsko veličanstvo će se upoznati s načinom na koji UK pomaže osobama koje su preživjele seksualno nasilje tokom rata da prevaziđu stigmu s kojom se one i njihove porodice suočavaju.\nPrinc Čarls posjetit će, takođe, lokalne zanatlije i obići neke od istorijskih znamenitosti u starom dijelu Sarajeva.\n– Susreće se s osobama koje se svojim radom zalažu za bolju budućnost svoje zemlje poput socijalnih poduzetnika, aktivista, proizvođača hrane i drugih lidera održivog razvoja. Osnovci iz različitih krajeva BiH predstaviće svoje projekte koje su razvili kroz program “Škole za 21. vijek” koji britanski savjet provodi u svim osnovnim školama zapadnog Balkana. U kontekstu visoke emigracije ovo mladima daje mogućnost da steknu nove IT vještine, razvijaju kritičko razmišljanje i vještine svladavanja problema te im nudi veći poticaj da ostanu i oblikuju budućnost svoje zemlje – navedeno je u saopćenju.\nNjegovo veličanstvo će se susresti s britanskim vojnicima koji doprinose očuvanju sigurnosti u BiH i jačaju odbrambenu saradnju između BiH i UK.


Advokatovo iznenađenje - Vraća se Danko Lazović! - Sportske.net\nAdvokatovo iznenađenje - Vraća se Danko Lazović!\nSelektor fudbalske reprezentacije Srbije Dik Advokat objavio je danas spisak igrača za kvalfikacione utakmice za Evropsko prvenstvo 2016. godine protiv Jermenije i Albanije, na kom se našao napadač Partizana i povratnik u selekciju Danko Lazović.\nU odnosu na prijateljsku utakmicu sa Francuskom, u timu je još i golman Crvene zvezde Predrag Rajković, a sa spiska je izostao vezista Rome Adem Ljajić.\nSrbija će svoju prvu kvalfikacionu utakmicu Grupe I odigrati 11. oktobra u Jerevanu od 18.00 po srednjeevropskom vremenu protiv Jermenije, dok će tri dana kasnije na stadionu Partizana od 20.45 dočekati Albaniju.\nGolmani: Vladimir Stojković (Makabi), Željko Brkić (Udineze) i Predrag Rajković (Crvena zvezda)\nOdbrana: Dušan Basta (Lacio), Branislav Ivanović (Čelsi), Aleksandar Kolarov, Matija Nastasić (Mančester siti), Antonio Rukavina (Viljareal), Nenad Tomović (Fiorentina), Duško Tošić (Genčerbiligi) i Stefan Mitrović (Frajburg)\nVezni red: Radosav Petrović (Genčerbiligi), Nemanja Matić (Čelsi), Nemanja Gudelj (AZ Alkmar), Miloš Jojić (Borusija Dortmund), Zdravko Kuzmanović (Inter), Aleksandar Ignjovski (Ajntraht), Dušan Tadić (Sautempton), Lazar Marković (Liverpul), Filip Đuričić (Majnc) i Zoran Tošić (CSKA Moskva)\nNapad: Filip Đorđević (Lacio) i Aleksandar Mitrović (Anderleht) i Danko Lazović (Partizan)


Naslovnica NAJNOVIJE Sindikalisti razjedinjeni: Državni službenici KS poručili rukovodstvu SSSBiH da su nekompetentni\nSarajevo – Nakon što je Vlada FBiH predložila izmjene Zakona o radu te nakon brojnih spekulacija vezanih za sindikate i sindikalne organizacije u FBiH, danas su se oglasili i predstavnici Samostalnog sindikata kantonalnih državnih službenika i namještenika Sarajevo koji su oštro napali rukovodstvo Saveza samostalnih sindikata BiH (SSS BiH).\nOni su u svom saopštenju istakli da je potrebno uspostaviti reprezentativan sindikat, “obzirom da postojeći Savez samostalnih sindikata BiH to nije, te kao takav nije kompetentan za dogovore i pregovore sa Udruženjem poslodavaca i Vladom FBiH”.\n“Svi postojeći sindikalni subjekti, uključujući Savez samostalnih sindikata BiH sa predsjednikom Ismetom Bajramovićem te Sindikat državnih službenika i namještenika FBiH, na čijem čelu je predsjednik Salih Kruščica, zbog čijeg nekorektnog i netransparentnog rada smo se i odlučili na istupanje iz istog i osnivanje našeg Sindikata, nisu prema novom Zakonu o radu FBiH kompetentni za potpisivanje Općeg Kolektivnog ugovora. Očekujemo da u skorom periodu naš Sindikat, u skladu sa Zakonom o radu, dobije reprezentativnost u svojoj oblasti. Međutim, nedostatak sličnih incijativa u ostalim granama na kantonalnom nivou, ali i na federalnom nivou smatramo velikim problemom, te pozivamo kolege da reaguju”, istakao je predsjednik Samostalnog sindikata kantonalnih državnih službenika i namještenika Sarajevo, Elvis Zornić.\nSmatra da se jedino na ovaj način, registracijom saveza sindikata na federalnom nivou u čijem članstvu bi bili sindikati iz svih grana i oblasti, a u Upravnom odboru njihovi predstavnici, može uspostaviti mehanizam u skladu sa zakonskim odredbama koje bi im značajno pomogle u borbi protiv različitih manipulacija vladajućih struktura, te vratiti mogućnost ali i povjerenje u sindikalnu borbu.\n“Evidentan primjer za neophodnost ovakvog djelovanja je jučerašnja sjednica Vlade FBiH, na kojoj su se ugrozila prava radnika, miješanjem Vlade u odluke vezane za minimalnu plaću, koje bi trebali dogovarati poslodavci i sindikati”, rekao je Zornić.\nPozvali su potpredsjednika Saveza samostalnih sindikata BiH Selvedina Šatorovića da poduzme konkretne korake kako bi se ovaj problem riješio.\nDanas je i Nezavisni strukovni sindikat radnika zaposlenih u zdravstvu u FBiH tražio od predsjednika Saveza samostalnih sindikata BiH Ismeta Bajramovića da sazove sjednicu Glavnog odbora na kojoj bi bio zauzet konačan stav o usvajanju Prijedloga Izmjena i dopuna Zakona o radu.


Hofenhajm osniva partnerstvo sa Sinsinatijem iz MLS lige - SPORTSKI ŽURNAL\nNekadašnji fudbaleri Hofenhajma Jirgen Lokadija i Žozef-Klod Gvau igraju za Sinsinati\nNemački fudbalski klub Hofenhajm objavio je da će osnovati zvanično partnerstvo sa Sinsinatijem iz američke MLS lige.\n- Težimo širokom partnerstvu koje se neće fokusirati samo na fudbalske akademije i međusobnu razmenu inovacija, već će ojačati naše kompanije razmenom brendova i imidža - izjavio je direktor Hofenhajma Peter Gorlih.\nPartnerstvo će biti ozvaničeno u narednom periodu, a Hofenhajm je to učinio kako bi proširio međunarodnu mrežu.\nNekadašnji fudbaleri Hofenhajma Jirgen Lokadija i Žozef-Klod Gvau igraju za Sinsinati, koji je od prošle godine u MLS ligi.\nFrojnd: Nije bio prekršaj nad Nikolićem\nNa poluvremenu napustio meč sa Zvezdom da bi otišao do supruge


Grubješić: U Zagrebu potvrda evrointegracije regiona, ništa o proširenju - Politika - Dnevni list Danas\nPočetna » Politika » Grubješić: U Zagrebu potvrda evrointegracije regiona, ništa o proširenju\nČinjenica da Samit EU-Zapadni Balkan koji će biti održan sutra Zagrebu, nije ni pomeren, ni otkazan u uslovima pandemije korona virusa govori o značaju koji EU pridaje odnosima sa regionom i u vremenu krize, smatra Suzana Grubješić iz Centra za spoljnu politiku.\n2Piše: Beta 05. maja 2020. 11.19\nSamit EU-Zapadni Balkan, kako je Grubješić rekla za Euraktiv i Betu, trebalo je da bude istorijski jer se ove godine navršava 20 godina od Zagrebačkog samita iz novembra 2000, kada je Savezna Republika Jugoslavija uključena u Proces stabilizacije i pridruživanja.\nMeđutim, rekla je ona, pandemija korona virusa promenila je sve, pa i domete i očekivanja od događaja u Zagrebu.\n„EU je pokazala sposobnost strateškog geopolitičkog promišljanja i pronašla je načine da brzo pomogne Zapadnom Balkanu, ne samo u toku pandemije kroz obezbedjivanje finansijskih sredstava i medicinske opreme, već i putem kontinuirane podrške za prevazilaženje posledica pandemije po društva i privrede Zapadnog Balkana“, rekla je Grubješić.\nKako je podsetila, uz već opredeljenih 3,3 milijarde evra, u pripremi je i sveobuhvatan ekonomsko-investicioni plan koji treba da podstakne dugoročan oporavak regiona, privredni rast i reforme koje su neophodne za napredak prema članstvu u EU.\nGrubješić kaže da će najvažnije poruke sa Samita biti saopštene u zajedničkoj deklaraciji, u čijem nacrtu se potvrdjuje evropska perspektiva regiona i pojačano angažovanje EU na svim nivoima, uz isticanje važnosti regionalne saradnje u zajedničkoj borbi za ekonomski oporavak Zapadnog Balkana i upravljanja bezbednosnim izazovima.\n„Nažalost, u zajedničkoj deklaraciji ne pominju se proširenje, članstvo ili integracija regiona u EU“, dodala je Grubješić.\nPrema njenim rečima, bitno je i da region ostane uključen u evropske programe i projekte, poput Konferencije o budućnosti EU, Zelenog dogovora i digitalne transformacije.\nEvrointegracije, samit eu zapadni balkan, Suzana Grubješić, ZagrebBeograd\n05. maja 2020. u 11.33\nDvadeset godina… dvadeset godina!\nDa mi je tad, o ono doba nade i poleta, nakon petooktobarskih promena, rekao da ćemo i dalje da tapkamo u mraku, na bezbednoj udaljenosti od EU, rekao bih mu da nije normalan.\nVučiću ne znam ima li smisla išta da zameramo, on je takav bio oduvek, i biće zauvek (jednom radikal, uvek radikal). Ali imamo itekako šta da kažemo onima koji su prokockali šansu da nas u tih prvih 7-8 godina, do izbijanja krize, mnogo više približe Evropskoj uniji.\nto je vase uverenje o prokockanoj sansi……sansa nikad nije postojala I ne postoji…


Fiksni kurs dinara bio bi loš za domaću ekonomiju i valutu\nBEOGRAD – Predlozi za određivanje fiksnog kursa dinara su ekonomski neutemeljeni, jer ne uzimaju u obzir celokupnu ekonomsko-monetarnu sliku i spoljnotrgovinsku poziciju Srbije, izjavila je guverner Narodne banke Srbije Jorgovanka Tabaković.\n„Takozvano ‘nemoguće trojstvo’, koje je poznato svim ekonomistima, govori o tome da je nemoguće istovremeno imati fiksni devizni kurs, nezavisnu monetarnu politiku i slobodno kretanje kapitala. Moguće je imati maksimalno dve stvari istovremeno, ali ne i sve tri“, rekla je Tabakovićeva za internet sajt biznis.rs.\nDodala je da fiksni kurs ne ide uz nezavisnu monetarnu politiku i slobodno kretanje kapitala koji pozitivno deluju na strane investicije. „Fiksiranje dinara za evro značilo bi u praksi gubljenje nezavisnosti monetarne politike NBS u odnosu na monetarnu politiku Evropske centralne banke (ECB), što bi značajno umanjilo manevarski prostor Narodne banke Srbije da svojim intrumentima ublaži mnoge šokove koji su dolazili upravo iz evrozone poput dužnička kriza evrozone i Bregzita“, naglasila je Tabakovićeva.\nGuvernerka je ocenila da bi u režimu fiksnog kursa postalo značajno teže ispuniti istovremeno ciljeve kao što su puna zaposlenost, održavanje visoke stope rasta, uravnotežena platno-bilansna kretanja, naročito u slučaju realizacije velikih eksternih šokova uz nemogućnost domaće valute da se prilagodi tim šokovima.\nTabakovićeva je dodala da plivajući devizni kurs bolje odražava pravu vrednost dinara, dok bi fiksni kurs podrazumevao periodnično naglo usklađivanje vrednosti domaće valute prema deviznim kretanjima.\n„Održavanje relativne stabilnosti dinara prema evru kao referentnoj stranoj valuti u režimu plivajućeg deviznog kursa omogućava očuvanje stabilnosti cena, izvesnosti poslovanja, daje sigurnost domaćem finansijskom sistemu i stranim investitorima”, navela je Tabakovićeva.\nGuvernerka je naglasila da zahvaljkujući plivajućem kursu NBS može da interveniše na deviznom tržištu radi ublažavanja prekomernih kratkoročnih oscilacija kursa dinara prema evru, kao i radi očuvanja stabilnosti cena i finansijskog sistema i održavanja adekvatnog nivoa deviznih rezervi.


Intel beleži prihod od 12,6 milijardi dolara u prvom kvartalu – Personal magazin\nKompanija Intel danas je objavila prihod ostvaren u prvom kvartalu od 12,6 milijardi američkih dolara, dobit od 2,5 milijardi američkih dolara, neto dobit od 2 milijarde američkih dolara i zaradu…\nKompanija Intel danas je objavila prihod ostvaren u prvom kvartalu od 12,6 milijardi američkih dolara, dobit od 2,5 milijardi američkih dolara, neto dobit od 2 milijarde američkih dolara i zaradu po akciji od 0,40 američkih dolara.\nKompanija je generisala oko 4,3 milijarde američkih dolara u gotovini od poslovnih poduhvata, platila je dividende u iznosu od 1,1 milijarde američkih dolara i iskoristila je 533 miliona američkih dolara za otkup 25 miliona običnih akcija.\n„Uprkos tržišnim uslovima, Intel je ostvario dobre rezultate u prvom kvartalu,” izjavio je Pol Otelini, predsednik i izvršni direktor kompanije Intel.\n„Isporučili smo narednu generaciju PC mikroprocesora, predstavili smo novu seriju proizvoda namenjenih mikro serverima, a tokom ovog kvartala počećemo da isporučujemo nove procesore namenjene tablet računarima i smart telefonima. Blisko sarađujemo sa svojim partnerima na predstavljanju inovativnih proizvoda koji će raditi na velikom broju operativnih sistema. Prelazak na 14nm tehnologiju značajno će povećati prednosti koje pružaju Intel arhitektura i tehnologija našim partnerima, ali i tržištu.”\nKljučne finansijske informacije i trendovi u prvom kvartalu 2013.\nPrihod odeljenja PC Client Group iznosio je 8 milijardi američkih dolara, što predstavlja pad od 6,6 odsto sekvencijalno i 6 odsto na godišnjem nivou.\nPrihod odeljenja Data Center Group iznosio je 2,6 milijardi američkih dolara, što predstavlja pad od 6,9 odsto sekvencijalno i rast od 7,5 odsto na godišnjem nivou.\nOstala odeljenja Intel Architecture Group ostvarila su prihod od 1,0 milijarde američkih dolara, što predstavlja pad of 3,9 odsto sekvencijalno i 9 odsto na godišnjem nivou.\nBruto margina iznosila je 56 odsto, što predstavlja pad od 2 odsto sekvencijalno i 8 odsto na godišnjem nivou.\nRashodi odeljenja R&D i MG&A iznosili su 4,5 milijardi američkih dolara, u skladu sa očekivanjima kompanije od približno 4,6 milijardi američkih dolara.\nPoreska stopa iznosila je 16 odsto.\nPoslovna perspektiva kompanije Intel ne obuhvata potencijalni uticaj spajanja, akvizicija i drugih poslovnih poduhvata koji mogu biti završeni nakom 16. aprila.\nDrugi kvartal 2013. godine\nPrihod: 12,9 milijardi dolara, plus ili minus 500 miliona američkih dolara.\nRashodi odeljenja R&D i MG&A: približno 4,7 milijardi američkih dolara.\nUticaj plasmana ličnog kapitala, kamate i ostalo: približno nula.\nPrihod: nizak jednocifreni porast, u skladu sa prethodnim očekivanjima.\nProcenat bruto marže: 60 odsto, plus ili minus nekoliko procentnih poena, u skladu sa prethodnim očekivanjima.\nRashodi odeljenja R&D i MG&A: 18,9 milijardi američkih dolara, plus ili minus 200 miliona američkih dolara, u skladu sa prethodnim očekivanjima.\nStopa poreza: približno 27 odsto za svaki od preostalih kvartala u tekućoj godini.\nGodišnji kapitalni rashodi: 12 milijardi dolara, plus ili minus 500 miliona američkih dolara, pad od 1 milijarde američkih dolara u odnosu na prethodne prognoze.\nIntel beleži prihod od 12,6 milijardi dolara u prvom kvartalu was last modified: April 17th, 2013 by Redakcija\nIntelPol Oteliniprihodiprvi kvartal


► Dimitrije Boarov: Budžetski deficit\nBudžetski deficit je u prvih osam meseci ove godine u Srbiji dostigao 344,6 milijardi dinara, to jest dosegao je veličinu od oko 2,9 milijardi evra, što je otprilike ravno visini od sedam odsto BDP-a države. To je najviše posledica svetske i domaće krize izazvane koronavirusom i Vladinih mera pomoći privredi i građanima koje su državnu potrošnju u prvih sedam meseci povećale 48 odsto (naspram povećanja budžetskog prihoda od samo pet odsto).\nOva vest bi trebalo da ohladi tekuću vladajuću propagandu “svemoći vlade i države” i da da realističniju dimenziju pohvalama međunarodnih institucija za ekonomsku politiku Srbije tokom pandemije. Tim pre što se negativnim cehovima svetske zaraze covidom-19 još ne vidi kraj (naročito u javnim preduzećima), a sa suzbijanjem budžetske potrošnje nije se ni počelo već se i za iduću godinu planira povećanje plata u javnom sektoru (istina, skromnih dva odsto) i nastavlja se s politikom velikih javnih investicija u građevinsku infrastrukturu (a radove izvode strane kompanije), koja tek za pola veka vraća pare.\nMi zasad ne znamo kako na sve ovo gleda misija MMF-a, koja upravo ovih oktobarskih dana (preko poznatog savetničkog aranžmana “čuvarkuća”) pregovara sa srpskim zvaničnicima o budžetu za iduću godinu i drugim aspektima buduće ekonomske politike. Čuje se samo da Fiskalni savet sugeriše da za 2021. ne treba planirati budžetski deficit veći od dva odsto BDP-a, što bi zaustavilo rast javnog duga, za koji se procenjuje da će ove godine dostići ili prestići učešće od 60 odsto BDP-a. Strah od porasta javnog duga Srbije (dok je javni dug u svetu dosegao 100 odsto svetskog BDP-a) obrazlaže se u Fiskalnom savetu činjenicom da se naša zemlja zadužuje pod kamatama daleko višim od onih koje plaćaju zemlje sa dobrim “investicionim rejtingom”.\nOva opreznost Fiskalnog saveta delovala bi preteranom kada predsednik Srbije Aleksandar Vučić već danas ne bi govorio o mogućnosti raspisivanja prevremenih parlamentarnih izbora povezanih sa predsedničkim izborima 2022. – a to jednostavno znači (iskustvo nas tome uči) da će skupa “politika uspeha” biti nastavljena kako bi vlast sebi obezbedila novi mandat.\nNeko je to već primetio, o novim političkim izborima počinje se govoriti i pre nego što je prethodni izborni ciklus završen, pa od juna (redovnih izbora) do danas još nije potpuno konstituisana ni Narodna skupština, a nije izabrana ni vlada. Nešto se čeka, ali niko ne zna šta. Neki čak tvrde da se čeka okončanje predsedničkih izbora u SAD (3. novembra), kao da očekivane “koalicije” ovdašnjih političkih saveznika i sastav vlade zavise od Trampa ili Bajdena? Sudeći po izboru mandatarke za sastav nove-stare vlade Ane Brnabić, malo čemu “svežem” se možemo nadati, pa je otuda još neobičnije što se sa “rekonstituisanjem” stare vlasti toliko čeka, a poslednja je vest da će ona biti okončana “do 8. novembra”.\nAko se i iduće godine nastavi sa “predizbornom ekonomskom politikom”, a svi su izgledi da hoće, Srbiji će sledovati novi veliki budžetski deficit, s obzirom na ovogodišnju stagnaciju industrije i pad izvoza i uvoza – i neizvesne uslove zaokreta u ovim trendovima. Uostalom, i veliki publicitet hipotetičkih rasprava o tome da li će BDP Srbije ove godine opasti za jedan ili tri odsto više je u vezi s “propagandnom zvučnošću” jedne ili druge stope nego sa razvojnim problemom Srbije. Jer, kada jedna zaostala zemlja ne postigne visoku pozitivnu stopu rasta, to je gore nego kada jedna razvijena država doživi pad BDP-a u nekoj godini od 10, pa i više odsto.


Sportske.net - Javio se Raća: "Sve je ovo čudno, sačuvajte razum!"\nJavio se Raća: "Sve je ovo čudno, sačuvajte razum!"\nSrpski fudbaler i igrač Almerije Radosav Petrović rekao je danas da je "život bez fudbala jeziv", ali je istakao da je u trenutku dok se svet bori sa korona virusom najvažnije sačuvati ljudske živote.\n"Što se situacije u Almeriji tiče, na jugu Španije ona nije tako alarmantna kao u Madridu, Valensiji, Kataloniji i na severu. I ovde je veliki broj zaraženih i odredjen broj smrtnih slučajeva, ali svi se nadamo da će ovo ludilo što pre da se završi", rekao je Petrović za Arenu sport.\nOn je naveo da nije primetio veliku paniku medju ljudima "jer nije ni imao priliku za to".\n"Ljudi su zatvoreni po kućama i retko ih možete sresti na ulici, jedino u nabavci. Što se tiče izlazaka iz kuće, oni su minimalni. Zabranjeno je bilo kakvo kretanje, policija patrolira po gradu po 24 sata", rekao je Petrović.\nSrpski fudbaler je kazao da vreme u izolaciji provodi uz telefon i televizor, da je u stalnom kontaktu sa porodicom i prijateljima.\n"Život bez fudbala je najblaže rečeno čudan, da ne kažem jeziv. Prvi put nam se dešava da se nalazimo u ovakvim okolnostima, da smo ovoliko van terena, tako da je ovo čudna situacija za sve nas", rekao je Petrović.\nOn je istakao da niko nema informacija kada će i da li će se sezona nastaviti.\n"Čelnici La Lige žele da se prvenstvo po svaku sezonu završi, makar to bilo u junu i julu. To će biti komplikovano iz nekoliko razloga. Prvo zbog igrača koji imaju ugovore do kraja juna, a drugo, u velikom delu Španije su tada izuzetno visoke temperature i vrlo je neizvesno kako će sve to izgledati", rekao je Petrović.\n"Fudbal je u drugom planu, najvažnije je da se ovo što pre završi i da ljudi sačuvaju svoje živote. Videćemo šta će se dešavati. Pretpostavljam da će čelnici svih liga želeti da se sezone završe jer ako se prekinu sve lige će izgubiti veliki novac i to će biti udarac", dodao je on.\nPetrović je, na kraju, gradjanima Srbije poručio da se pridržavaju mera koje su odredjene.\n"Probajte da sačuvajte razum u ovim vremenima i probajte da uživate sa svojim porodicama. Verujem da ćemo iz ovoga izaći pametniji i jači", rekao je Petrović.


NAŠA UMETNOST | DJOLETOV KUTAK\nOd prvih slika na zidovima pećina do savremenog slikarskog izraza, srpsko slikarstvo imalo je značajne predstavnike u svakoj etapi, a neki od njih ušli su i u svetsku likovnu istoriju. Najlepše freske iz manastira i crkava Srbije već godinama su na Listi svetske baštine UNESCO, a jedna od njih –“Beli anđeo” iz manastira Mileševa–poslata je u svemir da predstavi kulturu Zemljana.\nNajlepše slike iz davne srpske prošlosti i danas se mogu videti ako posetite brojne srednjevekovne manastire i crkve(i njihove freske)koje u Srbiji postoje. Tamo se i na zidovima nalaze ukrašene freske koje zadivljuju svojom jedinstvenošću i lepotom koja nadilazi vekove. Freske iz srpskih manastira svrstavaju se među najlepša i najznačajnija dela svetske baštine. Originalnost i vrednost ovih spomenika kulture priznale su mnoge svetske organizacije. U kulturnu baštinu UNESCO do sada su uvršteni manastiri Sopoćani, Studenica, Dečani, Pećka Patrijaršija, Gračanica i crkva Bogorodice Ljeviške.\nZa najpoznatiju srpsku fresku smatra se “ Beli anđeo ” iz manastira Mileševa. Ovo delo bilo je deo video snimka koji je poslat u svemir kao predstavnik kulturnog nasleđa planete Zemlje. Svi oni koji posećuju Srbiju trebalo bi da vide i upamte njegovu lepota i jedinstvenost.\nSrpski slikari najviše su ostavili iz sebe u eri tkz.“ istorijskog slikarstva ”. Isprva bez patosa i dramatike, ova dela počela su da prevazilaze često anegdotski karakter već u delima Đure Jakšića, pisca, slikara i boema, koji je stvarao pod uticajem Rembrantovog dela. Novo istorijsko slikarstvo predstavilo je monumentalne, velike kompozicije o čijem kvalitetu svedoče i brojne nagrade osvojene širom evropskih slikarskih metropola.\nMeđu najreprezentativnijim i najlepšim nalaze se dela čuvenog slikara Paje Jovanovića, “ Seoba Srba ” i “ Proglašenje srpskog carstva ”.Za rad ovog slikara vezan je i misteriozni nestanak jednog njegovog dela. Slika “ Furor Teutonicus ” odnosno “ Bitka u Teutoburškoj šumi”poslednji put je viđena davne 1909. godine u Salzburgu posle čega joj se gubi svaki trag.\nSrbija je imala i veoma značajan broj uspešnih slikarki. Enciklopedija Larus “ Autoportret ”prve slikarke i žene akademika Srbije, Katarine Ivanović, koja ju je proglasila remek-delom slikarstva 19.veka sa ovih prostora.\nZapažen je i rad Nadežde Petrović, a u spomen kući Milene Pavlović Barili u Požerevcu posetioci danas mogu da vide dela umetnice koja je svetsku slavu stekla u SAD i ilustrovala naslovne strane Voga i Harperovog bazara. Ako dolazite u posetu Srbiji, ne bi trebalo da odavde odete a da ne posetite Kovačicu, malo selo u Vojvodini koje je centar naivnog slikarstva.\nDžinovske tikve i petlovi, patke koje vuku nebeske kočije, čudnovate priče inspirisane predanjem i duhom podneblja, čine ovo mesto bajkovitim i iznad svega beskrajno šarmantnim. Ocem naivnog slikarstva u Srbiji smatra se Janko Brašić, a svoj najveći procvat ova umetnost je doživela u periodu posle II svetskog rata.\nMuzeji i galerije širom Srbije mesta su gde su svoj dom pronašla najlepša dela srpskog slikarstva. Većina ovih objekata radi svakog dana osim ponedeljkom, a slike srpskih majstora čekaju da ponovo zadive.\nNaši muzeji i galerije su slabo posećene od strane mladih ljudi, pogotovo dece koja nemaju vremena za umetnost i kulturu koja je zaboravljena u ovom užurbenom vremenu. Bilo bi lepo kad bi mogli da nađemo trenutak za umetnost koja polako pada u zaborav.


Beograd, ponedeljak, 29. avgust - Fondacija Ana i Vlade Divac uz podršku partnera Catholic Relief Services (Konferencije katoličkih biskupa Sjedinjenih Američkih Država - CRS), humanitarne i razvojne agencije, obnovila je i opremila tri objekta za smeštaj azilanata u okviru Centra za azil u Krnjači. U okviru projekta “Poboljšanje uslova u centru za azil Krnjača”, uskoro će početi radovi na obnovi još tri barake u okviru ovog centra, a vrednost ukupne investicije je 515.000 dolara. Na ovaj način biće unapređeni kapaciteti za smeštaj 378 lica, a je ukupan kapacitet Centra za azil je smeštaj za 800 ljudi.\nPrimopredaji i otvaranju objekata prisustvovali su: Danijela Popović Rocco, komesar za izbeglice i migracije Republike Srbije, Marc D’Silva, regionalni direktor, Catholic Relief Services (CRS), Hans Friedrich Schodder, šef Kancelarije Visokog komesarijata Ujedinjenih nacija za izbeglice (UNHCR) u Beogradu, Sam Healy, regionalni koordinator za izbeglice, Ambasada Sjedinjenih Američkih Država u Beogradu, i Ana Koeshall, direktorka Fondacije Ana i Vlade Divac.\nZahvaljujući podršci donatora i partnera, a u koordinaciji sa resornim državnim institucijama, pre svega Komesarijatom za izbeglice i migracije Republike Srbije, Fondacija Ana i Vlade Divac je za poslednjih godinu dana realizovala projekte pomoći izbeglicama i migrantima koji su prošli kroz Srbiju u vrednosti od tri miliona dolara. U okviru toga, Fondacija Ana i Vlade Divac je zajedno sa partnerima, Catholic Relief Services (CRS) za proteklih godinu dana obezbedila i distribuirala humanitarnu pomoć izbeglicama i migrantima u ukupnoj vrednosti od 1,9 miliona dolara.


Rusija i Arapska liga za široku antiterorističku koaliciju - Sputnjik Srbija\n11:12 09 Avgust 2020\nRusija i Arapska liga za široku antiterorističku koaliciju\n12:02 26.02.2016 Preuzmite kraći link\nRusija i Liga arapskih država podržale su inicijativu za stvaranje široke antiterorističke koalicije pod okriljem Ujedinjenih nacija.\nPeskov: Nema dokaza da gađamo sirijsku opoziciju\nRusija i Arapska liga u zajedničkom saopštenju podržale su inicijativu za stvaranje široke antiterorističke koalicije pod okriljem UN, saopštio je ministar inostranih poslova Rusije Sergej Lavrov.\n„U saopštenju se podržava inicijativa predsednika Rusije Vladimira Putina za formiranje širokog antiterorističkog fronta na univerzalnoj međunarodno-pravnoj osnovi pod okriljem UN“, izjavio je šef ruske diplomatije.\nLavrov smatra da su izjave Vašingtona o nemogućnosti rešavanja krize u Siriji bez odlaska sa funkcije sirijskog predsednika Bašara el Asada u suprotnosti sa sporazumom Rusije i SAD.\nOn je pozvao koaliciju na čelu sa SAD da prekine spekulacije na temu borbe protiv terorizma.\n„Naravno, potrebno je da se u okviru ove koalicije na čelu sa Amerikancima prekinu pokušaji da se spekuliše na temu borbe protiv terorizma“, rekao je ruski ministar inostranih poslova.\nArapska liga, Sergej Lavrov\n09/08 10:57 Lukašenko: Zemlja neće biti u haosu posle izbora


Transparentnost Srbija o slobodi medija | TV KANAL 9 NOVI SAD\nNaslovna EMISIJE Transparentnost Srbija o slobodi medija\nTransparentnost Srbija o slobodi medija\nVIDEO K9: Povodom Međunarodnog dana slobode medija, organizacija Transparentnost Srbija je ukazala da nedavna najava obnove rada na medijskoj strategiji predstavlja samo mali korak u nizu mera koje državni organi treba da preduzmu da bi popravili stanje u toj oblasti.\nU praksi se pokazalo da ni najbitnija dostignuća prethodne medijske strategije, poput konkursnog finansiranja medijskog programa, nisu donela željene efekte, niti se sprovode kako je zamišljeno, navodi Transparentnost Srbija.\nOcenjuju da je stanje još gore u onim oblastima u kojima reforme nisu pretočene u\nzakonske norme ili nisu čak ni bile planirane, što je između ostalog slučaj sa nedovoljno\nuređenim pitanjem državnog oglašavanja, koje se koristi za finansiranje medija bliskih\nvlastima, naročito kroz “javne nabavke usluga praćenja aktivnosti funkcionera i institucija’\nna lokalnom nivou”.\nTransparentnost navodi i da pitanje državnog oglašavanja nije adekvatno rešeno ni u\njednom od zakona koji su donošeni ili menjani, iako je to pitanje bilo deo prethodne\nStrategije iz 2011. godine, ali i političkog programa Srpske napredne stranke prilikom\ndolaska na vlast 2012. (rešavanje problema iz izveštaja Saveta za borbu protiv korupcije o\nmedijima koji se bavi upravo ovim pitanjima).\n“Nova prilika za to će biti izmene Zakona o javnim nabavkama, koje se očekuju ove godine. Ništa manje je važno da državni organi jednako postupaju prema svim medijima i novinarima koji profesionalno obavljaju svoj posao, ne samo kada je reč o finansiranju i davanju informacija, već i u pogledu ostupanja inspekcijskih i drugih organa”, saopštila je Transparentnost Srbija.\nTransparentnost Srbija je istakla da je za rad novinara istraživača od ključnog značaja da\npostoji dobar Zakon o slobodnom pristupu informacijama od javnog značaja, navodeći da\niako u Srbiji postoji i dobar zakon i organi koji po žalbi, odnosno tužbi (Poverenik i Upravni\nsud) nalažu omogućavanje pristupa i dalje je do mnogih bitnih podataka nemoguće doći u\nPrethodni tekstŠešelj ne odustaje od skupa u Hrtkovcima\nSledeći tekstEMBER – oprema protiv poplava


Tanjug 3. marta 2021. 07:13\nSAKRAMENTO – Vlasti u američkoj saveznoj državi Kalifornija potvrdili su da je najmanje 13 ljudi, od kojih 10 meksičkih državljana, poginulo u utorak u saobraćajnoj nesreći u blizini američko-meksičke granice, kada se teretnjak sa prikolicom sudario sa terenskim vozilom u kome je bilo 25 odraslih lica i dece.\nKalifornijska agencije za autoputeve (ĆP) navodi da još nije utvrđeno da li je vozač terenskog vozila Ford, koje je registrovano za osam a prevozilo 25 lica, primetio znak za zaustavljanje pre nego što je ušao u raskrsnicu na putu u blizini grada Holtvila, oko 16 kilometara severno od granice sa Meksikom, prenosi Rojters.\nĆP je saopštio da je na licu mesta stradalo 12 osoba, starosti između 15 i 53 godine, uključujući i vozača terenca Ford, od kojih je 10 meksičkih državljana, a jedan od povređenih preminuo je u bolnici.\nRojters prenosi da je vozač transportnog vozila sa prikolicom, koje je učestvovalo u nesreći i za koje je navedeno da je prevozilo šljunak, prema navodima ĆP hospitalizovan sa lakšim povredama.\nAmerički agenti za imigraciju i carinu (ICE) potvrdili su nekoliko sati kasnije da proveravaju da li se u ovom slučaju radi o trgovini ljudima i da sarađuju sa meksičkim konzulatom kako bi utvrdilo ko je bio u vozilu i obavestile njihove porodice, navodi agencija.


Pregovori sa Prištinom u martu\nNaslov: Pregovori sa Prištinom u martu 2/5/2011, 11:31\nPočetak pregovora Beograda i Prištine može se očekivati u martu, rekao državni sekretar Oliver Ivanović. Za prvi sastanak unapred imamo nekakva rešenja, kaže Ivanović.\nDržavni sekretar za Kosovo i Metohiju Oliver Ivanović izjavio je da se početak pregovora Beograda i Prištine može očekivati u martu.\n"Mart je mesec u kome se može očekivati prvi sastanak i to će biti sastanak koji neće biti opterećen teškim temama, za koje unapred imamo nekakva rešenja", rekao je Ivanović Tanjugu.\nIvanović je mišljenja da bi Beograd i Priština najpre trebalo da razgovaraju o pitanju nestalih i kidnapovanih, uz napomenu da dve strane moraju da se saglase i o temama o kojima će razgovarati.\nPrema rečima Ivanovića, pripreme srpske strane za pregovore su svakodnevne, a platforma je utvrđena.\n"Mi smo apsolutno spremni za razgovor o temama koje smo mi kandidovali. Ne znamo koje će teme doći iz Prištine, ali možemo da pogodimo. Ponavljam da se dnevni red utvrđuje dogovorom dve strane", istakao je Ivanović.\nOn je napomenuo da srpska strana u predstojećem dijalogu ne sme da iskoči iz ustavnog okvira, kao i onog koji su utvrdile Skupština Srbije i Vlada Srbije.\nIvanović je rekao da je nesumnjivo da su kapaciteti srpske strane veći i da Srbija ima inicijativu, ali da je za uspeh inicijative potrebno da se slože obe strane.\n"U velikoj meri uspešnost pregovora zavisi od konstruktivnosti kosovskih Albanaca. U protivnom, mislim da nije svetla budućnost pregovora", istakao je Ivanović.\nUpitan o stavu o učešću kosovskih Srba na predstojećem popisu stanovništva i imovine na Kosovu i Metohiji, Ivanović je rekao da je njegovo mišljenje da oni ne treba da učestvuju u tom popisu.\nSrbi, prema njegovim rečima, nisu u prilici da popišu svoju imovinu, zbog čega taj popis može prikazati pogrešne podatke, odnosno biti "feleričan".\n"Međunarodna zajednica godinama izbegava popis u Bosni i Hercegovini zato što smatra da bi to bila legalizacija etničkog čišćenja. Ja sam za to da se iz istih razloga ni na Kosovu ne sprovede", rekao je Ivanović.\nOn je mišljenja da popis treba da naprave sve zemlje bivše SFRJ, izuzev Slovenije koja je u EU, a uključujući i Albaniju.\nTakvim popisom bi, smatra Ivanović, uz jedinstvenu metodologiju i upitnik, a uz strog nadzor međunarodne zajednice, bili dobijeni relevantni podaci, koji bi bili od koristi svima u regionu.


Dignitas najavio povratak na CS:GO scenu – RUR Esports\nPosle duge pauze, nekada jedna od vodećih CS:GO organizacije je najavila povratak na profesionalnu scenu. U jednom Youtube klipu, generalni direktor Dignitasa, Majkl ”Prindi” Prindivil se obratio igračima da ga kontaktiraju kako bilo napravili novu dinastiju.\nIako je poslednji Dignitasov tim ugašen u avgustu prošle godine, mnogi smatraju da su oni završili sa ”Kaunter Strajkom” kada su sa evropskih ekipa prešli na severnoameričke. Prindi se nada da će nejgova ekipa moći da ponovi uspehe, koje je napravila njihova League of Legends ekipa u protekloj seozni, kada su uspeli da eliminišu TSM i da se plasiranu na Worlds.\nDignitas je organziacija koja ima dugačku istoriju u svetu CS-a. Osnovana je još 2006. godine, a od tada učestvovali su na 5 Major turnira, od kojih je poslenji ESL One u Kelnu 2016. godine. Interesantno je da su tada jezgro tog tima činili Cajung, MSL i Konfig, koji su trenutnu u potrazi za novom organizacijom, još od rastanka sa Optic Gamingom. Oni su takođe po mnogima glavni favoriti da ih preuzme Dignitas.\nOvo je samo još jednu u nizu organizacija u poslednjih par nedelja, koja je najavila da će uložiti veliki novac u CS:GO. Još uvek očekujemo da vidimo i sledeći potez 100Thievesa i Complexity-a, tako da nas čeka veoma uzbudljiv period u anrednih par nedelja.\nTags cs:go Dignitas MSL optic gaming


ZDRAVLJE I HRANA – Stranica 4 – Novosti 24h\nadmin\t23 Novembra, 2019\nadmin\t19 Novembra, 2019\nMnogi su ga zezali na taj način što su mu govorili da je on zapravo “pećinski čovjek” ali su ubrzo promijenili to mišljenje kada su saznali koliko je zapravo ta njegova pećinska kuća koštala i kada su vidjeli njen eneterijer. Ime čovjeka koji je došao na ovu ideju je Angelo Mastropietro, naime, on je nacrtao […]\nadmin\t18 Novembra, 2019\nMnoge događaje prorekla je bugarska proročica Vangelija Dimitrova, neki od njih su bili zemljotres u Skoplju, sm.rt princete Dajane, zatim bombardovanje Beograda u aprilu 1941. godine, neslavan kraj Hitlera i Staljina kao i raspad SSSR, otmicu Alda Mora italijanskog premijera i brojne druge događaje. Pored toga svega ona je izjavila kako će nova svjetska sila […]\nU dvosatni štrajk upozorenja su stupili medicinski radnici Kliničkog centra Univerziteta u Sarajevu, sve to zbog prijetnji i napada na doktora Edu Hasanbegovića. Oni su jasno rekli kako žele da se napadi na njih smatraju kao napadima na službene osobe a ne prekršajima. Prije nekoliko dana doktoru Edi Hasanbegoviću je otac bolesnog djeteta prislonio pištolj […]\nadmin\t13 Novembra, 2019\nPored toga što danas izgledaju nevjerovatno većina estradnih ličnosti prije nego što su otkrili plastičnu hirurgiju bili sasvim prosječni. Kako bi neke prepoznali trebat će vam da se dobro potrudite, a pored pjevačica tu si u osobe nekih drugih zanimanja.\nStanovnici ove Balkanske zemlje su daleko najgluplji narod na svijetu bez konkurencije: Glasali ljudi širom svijeta i ne veliko iznenađenje, ne radi se o Bosancima (FOTO)\nadmin\t12 Novembra, 2019\nČiji stanovnici su najgluplji na svijetu otkriveno je u nedavno sprovedenoj anketi. Kada smo saznali da je to jedna zemlja sa Balkana veoma smo se iznenadili. Nikada ne bi pogodili o kojoj je zemlji riječ pa pogledajte u nastavku… Širom svijeta sprovedena je anketa u kojoj je odlučeno da su na svijetu najgluplji ljudi upravo […]


POPOVIĆ: Saradnja s Rosatomom - šansa za srpske firme i nauku! - Informer\nU Privrednoj komori Srbije danas je održan seminar o tehnologijama ruske korporacije "Rosatom", a ministar za inovacije i tehnološki razvoj Nenad Popović je istakao da povezivanje sa tom korporacijom predstavlja ogromnu šansu za srpske firme iz oblasti elektrotehinike, medicine, mašinogradnje, IT-a, poljoprivrede i robotike\nTo je izuzetna šansa istovremeno i za transfer znanja za naše naučno-istraživačke oprganizacije i univerzitete, ukazao je Popović.\nMinistar Popović je podsetio da je u maju, u Sočiju, sa generalnim direktorom "Rosatoma" Aleksejem Lihačovom potpisao sporazum o saradnji između Vlade Srbije i te ruske državne korporacije.\n- Taj sporazum je odlična osnova i garant buduće saradnje srpskih institucija, ali i biznisa, sa partnerima iz Rosatoma. Uveren sam da će ta saradnja doneti direktne nove investicije i radna mesta u Srbiji - kaže Popović.\nNaglasio je da će dolazak "Rosatoma", jedne od najvećih ruskih državnih kompanija i globalnog lidera u oblasti primene nuklearne energije u mirne svrhe, poslati jasan signal i brojnim ruskim malim i srednjim kompanijama da dođu u Srbiju i ostvare intenzivnu saradnju sa srpskom privredom.\nPopović je rekao da "Rosatom" obuhvata više od 300 preduzeća sa preko 250.000 zaposlenih, te da je ta kompanija moćan sistem koji je globalno operativan i koji nudi zaokružena tehnička rešenja, proizvode i usluge u oblasti nukelarne energije.\nNaveo je i da je u poslovnom smislu "Rosatom" aktivan na pet kontinenata, a da u Evropi ostvaruje poslovne aktivnosti u 16 zemalja: Finskoj, Švedskoj, Austriji, Holandiji, Belgiji, Nemačkoj, Francuskoj, Španiji, Engleskoj, Švajcarskoj, Češkoj, Slovačkoj, Poljskoj, Mađarskoj, Litvaniji i Bugarskoj.\n- Međutim, u ovom trenutku Rosatom ne posluje u Srbiji i zato smo mi danas ovde da razgovaramo o poslovnoj saradnji srpske ekonomije i srpskog biznisa sa Rosatomom - kaže Popović.\nU ovom trenutku "Rosatom" ima dogovorenih poslova u visini od 133 milijarde dolara u sledećih deset godina i to je podatak koji, ističe Popović, najbolje govori o stabilnosti i snazi ove kompanije, ali i o prilici koja u tim poslovima može da se otvori za srpske dobavljače.\n- Srpske kompanije mogu da budu dobavljači proizvoda i usluga za Rosatom ne samo u Rusiji, već i na drugim tržištima na kojima je Rosatom prisutan - naveo je Popović i istakao značaj današnjeg skupa ne samo za razvoj saradnje sa Rosatomom i njihovih budućih partnera u Srbiji, već i za razvoj privredne i naučno-istraživačke saradnje Srbije i Rusije.\n- Želimo angažovanu i društveno relevantnu nauku i Srbiju koja se razvija kao društvo zasnovano na znanju i inovacijama. Vlada Srbije čini ogromne napore da se osnaži veza između nauke i privrede, koja u budućnosti treba da doprinese ekonomskom rastu i većem zapošljavanju - naglasio je Popović.\nRosatom Privredna komora Srbije Nenad Popović ministar za inovacije\nPOPOVIĆ: Srbija uz Rosatom lider u primeni "mirnog atoma" u regionu!


Smiths Detection štiti američke aerodrome – a&s Adria Magazine\nKompanija Smiths Detection je od Uprave za sigurnost saobraćaja (TSA) Sjedinjenih Američkih Država dobila narudžbu za isporuku CTX 9800 sistema za otkrivanje eksploziva, koji će se koristiti za provjeru prtljaga. Sistemi koji koriste kompjuteriziranu tomografiju (CT) bit će raspoređeni na američkim aerodromima kao nadogradnja sigurnosne opreme ili u sklopu poboljšanih sigurnosnih mjera.\nCTX 9800 3D CT tehnologija služi za otkrivanje i identificiranje eksploziva. Skeneri se mogu ugraditi u prilagođena mrežna rješenja i ponuditi operativnu efikasnost i uštedu energije. Pored certifikata koji mu je dodijelila TSA, sistem CTX 9800 posjeduje i odobrenje Evropske konferencije o civilnoj avijaciji jer ispunjava zahtjeve Standarda 3.\n„TSA nastavlja koristiti CTX 9800 EDS kao nadogradnju ili proširenje sistema za kontrolu na aerodromima i to je pokazatelj da je Smiths Detection lider u primjeni kompjuterizirane tomografije za sigurnost u avijaciji. Ova nova narudžba CTX 9800 EDS sistema će omogućiti zaštitu putnika na još više američkih aerodroma, čime će se osigurati da kontrola ide u korak sa stalnim rastom broja putnika“, kaže Shan Hood, predsjednik kompanije Smiths Detection.\nOvom poslovnom aranžmanu prethodi narudžba vrijedna 70 miliona dolara u okviru koje je TSA u junu 2018. nabavila CTX 9800 sisteme za otkrivanje eksploziva za deset aerodroma širom Sjedinjenih Američkih Država.


Održan “Dan italijanskog dizajna” u Beogradu\nMini sajam italijanskih brendova održan je juče u UŠĆE Shopping centru, a posetioci italijanskog trga su imali priliku da se upoznaju sa izuzetnostima italijanskog dizajna.\nOd 19h organizovan je mini zabavno-muzički program, animacije pantomimičara, nastup DJ-a Selecter … from Venice, mini koncerta „Volare na tri načina“ koji koji je najavio ambasador Italije Đuzepe Manco i tom prilikom predstavio hor Dečjeg kulturnog centra Beograd, pijanistkinju i pevačicu Natašu Račić i sopran Aleksandru Alivojvodić, koja je nastupila uz klavirsku pratnju pijaniste Nemanje Nikolića.\nInicijativi u Beogradu su se priključili brendovi FCA, Piaggio, Natuzzi, Chicco, Monini, Rio Mare, PensareCasa, IDP – Industria Divani e Poltrone, Atlas i Moreno kafa.\nU okviru Dana italijanskog dizajna u Beogradu u organizaciji Ambasade Italije i Italijanskog instituta za kulturu juče je organizovan i okrugli sto “#Individua #Tehnologija #Društvo” u Mikser Hausu, mestu koje u srpskoj prestonici predstavlja simbol za razvoj novih kreativnih talenata. Ambasador Italije Đuzepe Manco otvorio je i taj događaj, na kome su učestvovali italijanski arhitekta Nikola di Batista, direktor časopisa Domus, koji se bavio temom odnosa između individue, mesta stanovanja i društva zajedno sa ostalim govornicima: arhitekta Vladimir Lojanica, modna kreatorka Dragana Ognjenović, industrijski dizajner Marko Luković i arhitekta Zoran Đukanović u ulozi moderatora.\nPrvi Dan italijanskog dizajna je inicijativa Ministarstva spoljnih poslova Italije u saradnji sa Trijenalom u Milanu i Sajmom nameštaja nastala u slavu izuzetnosti italijanskog dizajna u svetu, kao važnog dela italijanske kulture i privrede. U ovu inicijativu je uključeno 100 “ambasadora” italijanske kulture (dizajneri, preduzetnici, novinari, kritičari, stručnjaci za komunikacije, profesori…) koji su u 100 gradova širom sveta u okviru 100 manifestacija preneli svoja iskustva, projekte i ideje. Oblast dizajna – jedne od najvažnijih industrija Made in Italy poznate u celom svetu – ostvaruje u Italiji fakturisani prihod od 46,8 milijardi evra (2,9% nacionalnog BDP) i zapošljava 995 hiljada ljudi u direktnim i indirektnim poslovima. Inventivnost i originalnost u projektovanju, kvalitet upotrebljenih materijala, brižljiva izrada predmeta, proizvodni proces koji vodi računa o životnoj sredini, o onom ko izrađuje te proizvode kao i onom ko će ih koristiti, zatim vrlo visok nivo grafičkog dizajna pakovanja i reklame jesu one karakteristike koje su italijanski dizajn učinile čuvenim, prestižnim i prepoznatljivim u svetu.


Poslednju epizodu koje serije ste gledali? - Page 3\n» SPAM » Zabava » Televizija » Poslednju epizodu koje serije ste gledali?\nPoslednju epizodu koje serije ste gledali?\n51 Re: Poslednju epizodu koje serije ste gledali? on Thu 09 Aug 2012, 10:26 pm\n52 Re: Poslednju epizodu koje serije ste gledali? on Fri 10 Aug 2012, 7:19 am\n53 Re: Poslednju epizodu koje serije ste gledali? on Fri 10 Aug 2012, 7:15 pm\n54 Re: Poslednju epizodu koje serije ste gledali? on Fri 10 Aug 2012, 8:12 pm\n55 Re: Poslednju epizodu koje serije ste gledali? on Sat 11 Aug 2012, 2:44 pm\n56 Re: Poslednju epizodu koje serije ste gledali? on Sat 11 Aug 2012, 3:44 pm\n57 Re: Poslednju epizodu koje serije ste gledali? on Sat 11 Aug 2012, 9:42 pm\n58 Re: Poslednju epizodu koje serije ste gledali? on Sun 12 Aug 2012, 12:06 am\n59 Re: Poslednju epizodu koje serije ste gledali? on Tue 14 Aug 2012, 5:24 pm\n60 Re: Poslednju epizodu koje serije ste gledali? on Tue 14 Aug 2012, 5:55 pm\n61 Re: Poslednju epizodu koje serije ste gledali? on Wed 15 Aug 2012, 11:46 am\n62 Re: Poslednju epizodu koje serije ste gledali? on Sun 02 Sep 2012, 4:13 pm\n63 Re: Poslednju epizodu koje serije ste gledali? on Sun 02 Sep 2012, 8:09 pm\nTeen Wolf, 2x12\n64 Re: Poslednju epizodu koje serije ste gledali? on Sun 02 Sep 2012, 8:26 pm\nDawson's Creek 2x20\n65 Re: Poslednju epizodu koje serije ste gledali? on Sun 02 Sep 2012, 9:02 pm\nThe Lying Game 1x20.\n66 Re: Poslednju epizodu koje serije ste gledali? on Sun 02 Sep 2012, 9:35 pm\n67 Re: Poslednju epizodu koje serije ste gledali? on Mon 03 Sep 2012, 3:25 pm\n68 Re: Poslednju epizodu koje serije ste gledali? on Mon 03 Sep 2012, 8:15 pm\n69 Re: Poslednju epizodu koje serije ste gledali? on Mon 03 Sep 2012, 10:27 pm\nDance Academy 1x08 [rewatching]\n70 Re: Poslednju epizodu koje serije ste gledali? on Sat 08 Sep 2012, 5:06 pm\nDance Academy 1x13\n71 Re: Poslednju epizodu koje serije ste gledali? on Sat 08 Sep 2012, 6:46 pm\nDon't Worry, Be Happy ♥ wrote: Dance Academy 1x13\nI APPROVE! Detalji u temu, obavezno, koga volis, koga mrzis, sve!!!\nThe Newsroom 1x07\n72 Re: Poslednju epizodu koje serije ste gledali? on Sun 16 Sep 2012, 3:29 pm\n73 Re: Poslednju epizodu koje serije ste gledali? on Sun 16 Sep 2012, 5:40 pm\n74 Re: Poslednju epizodu koje serije ste gledali? on Sun 16 Sep 2012, 7:13 pm\n75 Re: Poslednju epizodu koje serije ste gledali? on Sun 16 Sep 2012, 11:58 pm\n76 Re: Poslednju epizodu koje serije ste gledali?\n» BIH: Brojevi epizoda\n» Bugünün saraylısı\n» Prikazane dramske serije i sapunice


(VIDEO) VUČIĆ SE OBRUKAO U POŽAREVCU: Nikad manje ljudi, policija maltretirala narod – Gerila\nGerila > Politika > (VIDEO) VUČIĆ SE OBRUKAO U POŽAREVCU: Nikad manje ljudi, policija maltretirala narod\n(VIDEO) VUČIĆ SE OBRUKAO U POŽAREVCU: Nikad manje ljudi, policija maltretirala narod\nobjavljeno na Apr. 07, 2019 u 12:10 pm\nPozarevac, 6. aprila 2019. - Predsednik Srbije Aleksandar Vucic obraca se na centralnom skupu u Pozarevcu u okviru kampanje Buducnost Srbije. Predsednistvo Srbije\nTurneja predsednika Srbije o trošku građana nastavljena je juče u Braničevskom okrugu.\nMitingu u Požarevcu na kom je govorio Vučić prema izveštavanju Tv Prva prisustvovalo je 10.000 simpatizera i članova SNS-a, što je brutalna laž jer je okupljeno ne više od 5-6 hiljada od čega je više od pola dovezeno iz Smedereva, Velike Plane, Kostolca, Petrovca na Mlavi, Crnića, Svilajnca, Kučeva, Smederevske Palanke, Grocke, Žagubice, Jagodine, Velikog Gradišta, Golupca,…\nStranački aktivisti koji su dovezeni iz drugih gradova iz autobusa su direktno ulazili u ograđeni prostor iz koga nisu smeli da izlaze do kraja mitinga. Nuždu su obavljali uz okolne zgrade u samom centru Požarevca.\nPosto precednik rece,da nedovode autobuse,u Pozarevcu danas sajam polovnih autobusa cirka 130 do 150 komada.\nPosted by Alan Bjeloglav on Saturday, April 6, 2019\nJedna Požarevljanka je imala jako neprijatnu situaciju koju je snimila mobilnim telefonom. Naime, kada je sa pijace krenula ka svojoj kući redari SNS-a i policijski službenici nisu joj dozvolili da prođe putem kojim inače prolazi, već su je primorali da se vrati i koristi druge ulice kako bi došla do svog doma.\nDa skandal bude veći, na slikama koje su objavljene na društvenim mrežama vidi se da je prostor između kolovoza i zgrada bio prazan i da je gospođa mogla proći tim putem.\nPogledajte kako je policija sprečavala građane Požarevca da dođu do svojih domova:\nPosted by Suzana Zivkovic on Saturday, April 6, 2019\nDa li to Vulin poziva da Srbija što pre prizna Kosovo?\nVESIĆ BRILJIRA: Šteta od PREMEŠTANJA ograde nekoliko DESETINA HILJADA EVRA


Kompletno održavanje Vaše IT infrastrukture\nPružamo IT podršku firmama koje nemaju sopstveno IT osoblje, kao i pomoć IT osoblju u firmama koje imaju zaposlene na tim pozicijama. U skladu sa vašim potrebama nudimo IT podšku po pozivu na lokaciju, za određen problem, ili prema ugovoru o pružanju stalne tehničke podrške.\nmi uspevamo gde drugi nisu\nubrzavanje rada računara\nobezbedite Vašu mrežu\nugradnja hard diskova\nzamena pokvarenih komponenti\nPrednosti potpisivanja ugovora o stalnoj tehničkoj podršci\nPotpisivanjem ugovora o stalnoj tehničkoj podršci stičete prednost u odnosu na druge naše klijente prema kojima nemamo ugovorenu obavezu. Dolazak ne lice mesta u najkraćem roku ili ako problem može biti rešen na daljinu zbog uštede vemena. Pistupačna i fiksna cena usluge na mesečnom nivou skrojena prema vašim potrebama.\nKorišćene pomoći na daljinu\nPomoć na daljinu možete koristiti u slučajevima kada za određeni problem nije potrebno intervenciju vršiti na lokaciji klijenta već se povezivanjem preko sistema za pristup na daljinu moze otkloniti problem. Prednosti pomoći na daljinu jeste niža cena intervencija jer se ne mora plaćati izlazak na teren.\nRačunarske mreže i konsalting\nPodignte Vaše poslovanje na viši nivo umrežavanjem računara u Vašoj firmi u cilju brže razmene informacija. Mi projektujemo i postavljamo mrežu, vršimo konfiguracije rutera i podešavamo računare za rad u mrežnom okuženju.\nInstalacija servera, konfiguracija i podrška\nImate potrebu za centralizovanim sistemom u Vašoj firmi? Mi vršimo instalacije serverskih operativnih sistema, konfiguraciju servera i računara u Vašoj firmi za rad u serverskom okruženju. Takođe pružamo podršku za već postojeće serverske sisteme.\nPlanirate da proširite ili unapredite Vaše poslovanje? Mi vam možemo pomoći da pronađete najbolje rešenje u vezi vaše IT infrastrukture.\nZa hitan dolazak ili Pomoć na daljinu tel.064-184-33-23\nMi smo tu da problem rešite brzo i kvalitetno. Pozovite nas.\nBaba Višnjina br.1\nTelefon: +381 64 184 33 23 E-mail: office@centrus.rs


СРП | SRP\nPrijavi nepoželjan sadržaj\nIKT i privreda\nIKT u obrazovanju, nauci i kulturi\nRodna ravnopravnost u IKT-u\nIKT i privreda 20\nDigitalna bezbednost 102\nIKT u obrazovanju, nauci i kulturi 44\nIT karavan 28\nRodna ravnopravnost u IKT-u 18\nPretraži po ključnoj reči:\nDigitalizacija za dobrobit svih\nObjavljeno 23.05.2018. u IKT i privreda\nNa promociji novih tehnoloških rešenja kompanije „Huavei“, državni sekretar u Ministarstvu trgovine, turizma i telekomunikacija Tatjana Matić, saopštila je da je cilj tehnološkog razvoja i ulaganja u informaciono komunikacione tehnologije prevazilaženje digitalnog jaza i omogućavanje opšte dostupnosti dobrobiti digitalizacije.\nOna je istakla spremnost Republike Srbije da prihvati najnovije digitalne trendove, ističući da Strategija razvoja mreža nove generacije do 2023. godine, koja je usvojena u aprilu ove godine, promoviše upotrebu računarstva u oblaku i Interneta stvari, kao i razvoj mobilnih sistema pete generacije (5G).\nDržavni sekretar je podsetila da je saradnja sa kineskom kompanijom „Huavei“ u skladu sa implementacijom Memoranduma o razvoju Informatičkog puta svile, koji su potpisali potpredsednik Vlade Srbije i ministar trgovine, turizma i telekomunikacija, Rasim Ljajić i predsednik Nacionalne komisije za reforme i razvoj Narodne republike Kine, Sju Šaoši.\n„U okviru primene Memoranduma uspostavljena je zona ekonomske saradnje u oblasti „pametnih gradova“, izrade platformi za elektronsku trgovinu, razmene informacionih usluga i tehnologija, olakšavanje logistike i razmene tržišnih informacija“, navela je Matić, napominjući da će tehničkoj realizaciji aktivnosti koje su definisane Memorandumom, doprineti i dva sporazuma o strateškom partnerstvu koja su potpisana sa kompanijom „Huavei“ - Sporazum o razvoju širokopojasne infrastrukture u Republici Srbiji i Sporazum o razvoju informacione i komunikacione infrastrukture u obrazovnim institucijama.\nMatić je, povodom jučerašnjeg sastanka sa potpredsednikom vlade AP Vojvodine i pokrajinskim sekretarom za privredu i turizma, Ivanom Đokovićem, najavila i mogućnost saradnje sa kompanijom „Huavei“ na projektu Novi Sad - pametni grad.\nUskoro podzakonska akta za efikasnije i brže poslovanje\nObjavljeno 17.01.2018. u IKT i privreda\nČetiri prioritetne Uredbe za implementaciju Zakona o elektronskom dokumentu, elektronskoj identifikaciji i uslugama od poverenja u elektronskom poslovanju biće izrađene već do kraja januara, a očekujemo da sva podzakonska akta budu završena u prvoj polovini ove godine", najavila je državni sekretar u Ministarstvu trgovine, turizma i telekomunikacija Tatjana Matić.\n„Nećemo čekati zakonski rok, a to je 18 meseci, već ćemo nastojati da što pre omogućimo implementaciju ovog Zakona, jer je on najbolјi pokazatelј spremnosti države Srbije da usvoji vrednosti koje su klјučne u modernom poslovanju i komunikaciji, i neophodne za uspešnu digitalizaciju privrede i državne uprave u skladu sa prioritetima Vlade Srbije“, istakla je Matić.\nNa predstavlјanju Zakona o elektronskom dokumentu, elektronskoj identifikaciji i uslugama od poverenja u elektronskom poslovanju, u Američkoj privrednoj komori u Beogradu, državni sekretar je podsetila da je u izradi ovog akta veliki doprinos dao privredni sektor.\n„Ministarstvo je organizovalo niz javnih rasprava i sastanaka na kojima su učestvovali predstavnici privrede, kao i javne uprave. Time je osim usklađivanja sa evropskom regulativom u ovoj oblasti ostvareno i prilagođavanje domaćoj dobroj praksi i otklanjanje uočenih prepreka za efikasno poslovanje“, rekla je Matić.\nOna je podsetila da će primena ovog Zakona omogućiti povećanu upotrebu elektronskog dokumenta, odnosno, smanjenje „papirologije“ u poslovanju i komunikaciji. Takođe, uređenjem oblasti elektronske identifikacije i uvođenjem različitih nivoa šema identifikacije, biće omogućeno masovnije korišćenje elektronskih servisa i vršenje elektronskih transakcija, a Zakon će omogućiti i razvoj usluga od poverenja: garantovanje verodostojnosti podataka u elektronskim transakcijama, uvođenje pouzdanog potpisa u klaudu, elektronske dostave, i kvalifikovanog elektronskog čuvanja.\nHandžo, grad oblaka, prva stanica Srbije na Informatičkom putu svile\nObjavljeno 05.12.2017. u IKT i privreda\nNa sastanku srpske delegacije sa Nacionalnom komisijom za reforme i razvoj u Handžou, državni sekretar u Ministarstvu trgovine, turizma i telekomunikacija Tatjana Matić, saopštila je da su aktivnosti započete u okviru primene Memoranduma o informatičkom putu svile između Srbije i Kine, od klјučnog značaja za saradnju dve zemlјe u oblasti digitalne ekonomije.\nOna je izrazila zadovolјstvo zbog činjenice da je upravo Handžo izabran kao grad partner gradu Nišu, sa kojim će biti uspostavlјena pilot zona ekonomske saradnje, s obzirom na to da je taj drevni kineski grad sa dugom tradicijom trgovine, danas poznat po razvijenoj digitalnoj ekonomiji i uspešnim IT kompanijama.\n„Takođe je značajno i što je sedište „Alibaba grupe“ u Handžou, budući da smo sa tom kompanijom tokom ove posete Kini, dogovorili saradnju i time započeli realizaciju definisanih prioriteta saradnje na Informatičkom putu svile“, istakla je Matić.\nNa sastanku su precizirane aktivnosti na planu primene Memoranduma o informatičkom putu svile.\nU oblasti elektronske trgovine, uspostaviće se jedinstvena zona sa Handžoom, koja će podrazumevati skladištenje, izvoz i logističke centre, gde će predvodnik biti „Alibaba“. U oblasti „pametnih gradova“ razvijaće se pametni saobraćaj i bezbednost, pametni elektronski servisi upravnih organa, i to na bazi Handžo modela. Preduzeća iz tog grada biće podstaknuta da u Srbiji osnivaju informatičke centre i platforme za e-klaud. Planirana je izgradnja platformi u okviru visokotehnoloških zona i naučnih parkova, koji će podržati saradnju visokoškolskih instituta i preduzeća. Razvijaće se savremena logistika, gde će kineska preduzeća biti podstaknuta da investiraju u kargo centre i proizvodne parkove za korisnike u Evropi. U oblasti turizma istražiće se mogućnosti saradnje Handžoa sa Srbijom, kreiranje primamlјivih turističkih aranžmana, i onlajn saradnja. Takođe, biće podsticana saradnja u oblasti gejming industrije.\nSkupu je prisustvovao i zamenik gradonačelnika Handžoa, Dai Đenpin, koji je naveo da taj grad, sa devet miliona stanovnika, kao pilot zona saradnje sa gradovima u okviru inicijative „Jedan pojas, jedan put“, neprekidno razvija inovacije, jedan je od gradova sa epitetom idealnog grada, ili grada u oblacima, a u više navrata je dobio priznanje Ujedinjenih nacija kao mesto gde je najlepše živeti.\nZamenik gradonačelnika Niša, Dragoslav Pavlović, rekao je da u investicijama u oblasti naprednih tehnologija u Srbiji prednjači upravo grad Niš, i da je cilј da se postigne napredni nivo u oblasti elektronskih komunikacija i elektronskih platformi, koji je postigao Handžo.\nZamenik generalnog direktora Odelјenja za visoke tehnologije Nacionalne komisije za reforme i razvoj NR Kine, Vu Hao, istakao je da je želјa kineske strane da ova saradnja postane uzor saradnje i drugih gradova između Kine i Srbije u oblasti ekonomije, digitalizacije i kulture i da se na taj model ugledaju i drugi narodi.\nDelegacije Republike Srbije u zvaničnoj poseti Kini, učestvovala je i na četvrtoj Svetskoj Internet konferenciji, u Vuzhenu, i tom prilikom podržala je Inicijativu za međunarodnu saradnju u oblasti digitalne ekonomije u okviru platforme „Jedan pojas, jedan put“.\nČlanove delegacije čine i predstavnici Ministarstva trgovine, turizma i telekomunikacija, šefovi Grupe za razvoj Digitalne agende i Odelјenja za regulativu, analizu i planiranje u oblasti informacionog društva, Milan Dobrijević i Natalija Radoja.\n„Alibaba“ dolazi u Srbiju\nObjavljeno 04.12.2017. u IKT i privreda\n„Alibaba grupa“ pokazala je izuzetno interesovanje za proširenje poslova na srpskom tržištu, rekla je državni sekretar u Ministarstvu trgovine, turizma i telekomunikacija Tatjana Matić, nakon sastanka sa čelnicima te kompanije u sedištu grupe u Handžou.\n„Dogovorena je saradnja između kompanije „Alibaba“ i Ministarstva trgovine, turizma i telekomunikacija u oblastima onlajn turizma, e-trgovine i logistike“, izjavila je Matić, preciziravši da će biti formirani radni timovi koji će definisati aktivnosti za realizaciju zajedničkih projekata u okviru ovih oblasti.\n„Sastanak je protekao u izuzetno prijatelјskoj atmosferi. Zaklјučeno je da je srpsko tržište za „Alibabu“ od izuzetnog značaja i da će u saradnji sa Ministarstvom trgovine, turizma i telekomunikacija dolazak te kompanije na srpsko tržište biti pitanje nekoliko narednih meseci“, istakla je državni sekretar.\nOna je dodala da će se nakon utvrđivanja konkretnih projektnih aktivnosti pristupiti potpisivanju Memoranduma o razumevanju između Ministarstva i „Alibaba grupe“.\nNa sastanku u Handžou, predstavnici „Alibabe“ predstavili su rad svoje kompanije koja posluje u 156 zemalјa svet i koja u ovom trenutku ima više od 11 miliona zaposlenih i 488 miliona aktivnih korisnika.\nSrbija na otvaranju 4. Svetske internet konferencije u Kini\nDržavni sekretar u Ministarstvu trgovine, turizma i telekomunikacija Tatjana Matić, prisustvovala je svečanom otvaranju 4. Svetske internet konferencije u Vuzhenu u Kini, koja se ove godine održava sa temom „Razvoj digitalne ekonomije za otvorene i delјene pogodnosti – Izgradnja društva zajedničke budućnosti u sajber prostoru“.\nMatić se na otvaranju sastala sa Džekom Maom, osnivačem i predsednikom Alibaba grupe, sa kojim je razgovarala o predstojećoj poseti srpske delegacije sedištu te kompanije u Handžou, koja je zakazana za ponedelјak, 4. decembar.\nOvom prilikom, Matić se susrela i sa Čakom Robinsom, izvršnim direktorom CISKO sistema.\nU okviru konferencije u Vuzhenu održana je ceremonija na kojoj je lansirana Inicijativa za međunarodnu saradnju u oblasti digitalne ekonomije u okviru platforme „Jedan pojas, jedan put“, koju su pokrenuli Administracija za sajberprostor NR Kine i Nacionalna komisija za reforme i razvoj NR Kine.\nDržavni sekretar je u ime Republike Srbije izrazila podršku Inicijativi za digitalnu ekonomiju, ističući da se cilјevi Inicijative podudaraju sa prioritetima definisanim u srpsko-kineskom Memorandumu o Informatičkom putu svile, kao i u strateškim dokumentima za razvoj IKT-a u Republici Srbiji i u programima i aktivnostima Ministarstva trgovine, turizma i telekomunikacija.\nSrbija je među sedam zemalјa na svetu koje sa Kinom imaju zaklјučen Memorandum o Informatičkom putu svile, u okviru kojeg se razvija međunarodna saradnja u digitalnoj ekonomiji. Inicijativu su podržali i Turska, Laos, Tajland, Ujedinjeni Arapski Emirati, Egipat…\nPrvog dana zvanične posete naše delegacije Kini, održan je sastanak sa kineskom Nacionalnom komisijom za reforme i razvoj, na kojem se razgovaralo o nastavku tehničke primene Memoranduma o informatičkom putu svile, koja je započeta u septembru u Beogradu.\nOvom prilikom državni sekretar Tatjana Matić konstatovala je da su digitalna ekonomija i telekomunikacije veoma važne za Srbiju jer omogućavaju smanjenje jaza između urbanih i ruralnih sredina, povećanje produktivnosti i unapređenje tradicionalne privrede.\n„Od posebnog je značaja saradnja u oblasti pametnih gradova, koja doprinosi smanjenju troškova, bolјim i efikasnijim uslugama za građane, a time i povećanju prihoda države“, navela je Matić.\nLin Nјensju, zamenik predsednika Nacionalne komisije za reforme i razvoj NR Kine, istakao je da je želјa kineske strane da se nastavi saradnja tradicionalno dobrih odnosa između Kine i Srbije i da ta saradnja treba da bude na ravnopravnoj osnovi.\nZaklјučeno je da su za nastavak saradnje klјučni pilot projekat u kome učestvuju gradovi Niš i Handžou, razvoj projekata u oblasti naučnoistraživačkog rada, proizvodnje i novih tehnologija, razmena lјudskog kadra i unapređenje njihovog obrazovanja, kao i razvijanje mehanizma komunikacije koji će olakšati saradnju između dve države.\nPoseta delegacije Srbije Kini\nObjavljeno 01.12.2017. u IKT i privreda\nDelegacija Republike Srbije, koju predvodi državni sekretar u Ministarstvu trgovine, turizma i telekomunikacija Tatjana Matić, imaće zvaničnu posetu Narodnoj Republici Kini od 3. do 6. decembra.\nPredstavnici Srbije učestvovaće na četvrtoj Svetskoj Internet konferenciji, koja će se održati u Vuzhenu, sa temom „Razvoj digitalne ekonomije za otvorene i delјene pogodnosti – Izgradnja društva zajedničke budućnosti u sajber prostoru“.\nPredviđen je i niz bilateralnih susreta državnog sekretara Tatjane Matić i kineskih zvaničnika, kao i sastanak sa najvišim predstavnicima “Alibaba grupe“. Ovom prilikom za našu delegaciju biće organizovan obilazak najvećeg distributivnog centra te kompanije, „Sisi“ („Xixi“) u sedištu grupe u Handžou, i razgovaraće se o modelitetima saradnje i mogućnosti prisustva „Alibabe“ na srpskom tržištu.\n„Iskoristićemo posetu Kini i za nastavak tehničke primene Memoranduma o Informatičkom putu svile, koja je započeta u septembru, kada su gosti Beograda bili predstavnici Nacionalne komisije za razvoj i reforme NR Kine“, najavila je Tatjana Matić.\nOna je podsetila da je tada dogovorena saradnja u oblastima elektronske trgovine, logistike i razmene tržišnih informacija, „pametnih gradova“ i onlajn turizma.\n„Dogovorena je izgradnja pilot zone ekonomske saradnje u okviru Informatičkog puta svile, gde svaka strana predlaže gradove koji će se u paru uklјučiti u tu zonu. Sa naše strane predložićemo grad Niš“, rekla je Matić.\nRepublika Srbija podržaće Inicijativu za međunarodnu saradnju u oblasti digitalne ekonomije u okviru platforme „Jedan pojas, jedan put“, koja će biti promovisana na konferenciji, a delegacija će učestovati i na Forumu „Međunarodna saradnja na Informatičkom putu svile“.\nPlanirani su i sastanci i sa predstavnicima kompanije „Huavej“, kao i sa drugim predstavnicima privrednog sektora Kine.\nČlanovi delegacije su predstavnici Ministarstva trgovine, turizma i telekomunikacija, šefovi Grupe za razvoj Digitalne agende i Odelјenja za regulativu, analizu i planiranje u oblasti informacionog društva, Milan Dobrijević i Natalija Radoja, kao i zamenik gradonačelnika Niša Dragoslav Pavlović.\nPotrebno dodatno ubrzanje za priklјučivanje četvrtoj industrijskoj revoluciji\nObjavljeno 27.10.2017. u IKT i privreda\n"Za priklјučivanje Srbije četvrtoj industrijskoj revoluciji potrebno je dodatno ubrzanje", saopštila je državni sekretar u Ministarstvu trgovine, turizma i telekomunikacija Tatjana Matić na konferenciji „Sinergija17: Biznis dan“.\n„Klјučno opredelјenje za digitalizaciju strateški je definisano i u programu Vlade Srbije, na osnovu ne samo nesumnjivih dobrobiti koje ovaj proces donosi, već i na osnovu potencijala Srbije koji su iskazani konstantnim rastom“, istakla je Matić, navodeći da je u odnosu na prethodnu godinu, povećana upotreba digitalnih tehnologija u privredi i u društvu.\n„Zabeležen je rast prihoda na telekomunikacionom tržištu, kao i rast izvoza kompjuterskih usluga, a povećao se i broj IT preduzetnika, kao i tehnoloških habova“, dodala je, uz napomenu su za brži razvoj ovog sektora neophodna dodatna ulaganja, naročito kada je reč o infrastrukturi, podsticaju industrije i razvoju kadrova.\nOna je rekla da je za razvoj IT industrije, od velikog značaja usvajanje Zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji je donet prošle nedelјe u Skupštini Srbije.\n„Ovaj zakon razviće ne samo digitalizaciju poslovanja, već će i olakšati i ubrzati komunikaciju građana sa organima javne uprave“, naglasila je, i dodala je da je za regulativu u IKT sektoru važna i jučerašnja odluka Vlada Srbije da usvoji Predlog Zakona o elektronskim komunikacijama, koji će doprineti razvoju mreža.\nOna je podsetila i da je usvojena Strategija IT industrije, kao i da je pripremlјena Strategija razvoja novih mreža.\n„Edukacija i promocija podjednako su važne kao i ulaganja u infrastrukturu i uspostavlјanje pravne regulative digitalizacije. Srbija stoga očekuje od privatnog sektora da uporedo sa proizvodnjom i primenom novih rešenja i podsticanjem uprave za stvaranjem povolјnog poslovnog okruženja, doprinese i na planu digitalnog opismenjavanja i uklјučivanja građana u procese digitalne transformacije“, zaklјučila je Tatjana Matić.\nUsvojen zakon za unapređenje elektronskog poslovanja i elektronske uprave\nObjavljeno 17.10.2017. u IKT i privreda\nSkupština Srbije usvojila je Zakon o elektronskom dokumentu, elektronskoj identifikaciji i uslugama od poverenja u elektronskom poslovanju.\nDržavni sekretar u Ministarstvu trgovine, turizma i telekomunikacija Tatjana Matić ocenila je da taj zakon predstavlјa pravnu osnovu za unapređenje i veću primenu elektronskog poslovanja i elektronske komunikacije, odnosno da će njime biti omogućeni pouzdana elektronska identifikacija i elektronska dostava, koje će imati istu pravnu snagu kao i potpis, pečat i podnošenje dokumenata u papirnoj formi.\n„Ovo je samo početak oslobađanja od viška papirologije koja je do sada bila obavezna u komunikaciji i poslovanju između građana, državnih organa i privrednih subjekata, sa više od stotinu propisa koji podrazumevaju korišćenje papirnih dokumenata. Sa druge strane, prelazak na elektronsku identifikaciju i upotrebu elektronskih dokumenata i dostave, omogućiće i bržu poslovnu komunikaciju i privređivanje uopšte, kao i efikasniju javnu upravu“, istakla je Matić.\nDržavni sekretar je najavila da će biti doneto i 17 podzakonskih akata kojima se definišu elektronska identifikacija, elektronska dostava i čuvanje dokumenata, potpis u klaudu i druge usluge od poverenja u elektronskom poslovanju, kao i uspostavlјanje mreže pružalaca usluga od poverenja.\n„Zakonsko priznavanje elektronske identifikacije i elektronskih dokumenata i dostave doprineće i jačanju poverenja građana i privrede u digitalizaciju. Ali, isto tako, potrebna je i dodatna promocija i edukacija stanovništva o značaju digitalne transformacije društva, kao i podizanje opšte digitalne pismenosti kako bi svi imali ravnopravne šanse da se uklјuče u digitalne procese“, zaklјučila je državni sekretar.\nDigitalizacija sredstvo ekonomskog i demokratskog razvoja\nObjavljeno 07.09.2017. u IKT i privreda\n"Digitalizacija je instrument brzog ekonomskog razvoja ali i sredstvo veće demokratizacije društva i unapređenja lјudskih prava", izjavila je državni sekretar u Ministarstvu trgovine, turizma i telekomunikacija Tatjana Matić na otvaranju Regionalne konferencije o trendovima u telekomunikacijama i medijima „Digital 2017“.\nOna je naglasila da je važna prekretnica u razvoju informacionog društva i telekomunikacionog sektora na domaćoj sceni, prepoznata i definisanjem dva strateški klјučna opredelјenja Vlade Srbije, a to su digitalizacija i obrazovanje.\n„Obrazovanje je već zauzelo svoje mesto na putu digitalne transformacije uvođenjem informatike i računarstva u obavezni nastavni program od ove školske godine, za koje Ministarstvo telekomunikacija obezbeđuje infrastrukturnu podršku, za škole, ali i za ustanove nauke i kulture“, rekla je Matić.\nOna je istakla da je za razvoj celokupnog telekomunikacionog i IT sektora, a time i drugih oblasti privrede i poslovanja, pored podizanja infrastrukture, podjednako važno i unapređenje pravnog okvira.\n„Od posebnog značaja ne samo za privredu već i za sve građane Srbije biće usvajanja novih zakonskih akata koja se očekuju do kraja godine - zakona o elektronskom dokumentu, elektronskoj identifikaciji i uslugama od poverenja u elektronskom poslovanju, i novog zakona o elektronskim komunikacijama“, najavila je.\nDržavni sekretar je podsetila da tržište telekomunikacija u Srbiji i dalјe beleži rast prihoda, dok je u većini evropskih zemalјa primetan silazni trend.\n„Ukupan prihod ostvaren na telekomunikacionom tržištu Srbije u 2016. godini iznosio je oko 189,4 milijardi dinara, što predstavlјa rast od jedan posto u odnosu na prethodnu godinu“, navela je, dodajući da je najveći prihod ostvaren, kao i prethodnih godina, od pružanja usluge mobilne telefonije koja učestvuje sa 59 posto u ukupnim prihodima od telekomunikacija“, saopštila je državni sekretar, dodajući da je Srbija na dobrom putu digitalne transformacije, na šta ukazuju i podaci da je na listi Međunarodne unije telekomunikacija prema indeksu razvoja IKT-a na 51. mestu, od ukupno 175 zemalјa, a prema indeksu infrastrukturne spremnosti 75. među 139 država na listi Svetskog ekonomskog foruma.\nNa svečanom otvaranju konferencije „Digital 2017“, u hotelu „Metropol Palas“ u Beogradu, koju četvrtu godinu zaredom organizuje „Kolor Medija Komjunikejšns“, govorili su i ministar kulture i informisanja Vladan Vukosavlјević i ambasadorka Indije Narinder Čohan.\nUsvojena strateška dokumenta za razvoj IT industrije i unapređenje informacione bezbednosti\nObjavljeno 18.11.2016. u IKT i privreda\nStrategija razvoja industrije informacionih tehnologija, na predlog Ministarstva trgovine, turizma i telekomunikacija, usvojena je na sednici Vlade Srbije održanoj 17. novembra.\n„Usvajanje Strategije otvorilo je velike mogućnosti za podsticaj IT sektoru, čime je Vlada Srbije potvrdila da je IT jedan od strateških prioriteta u njenom programu“, izjavila je tom prilikom državni sekretar u Ministarstvu trgovine, turizma i telekomunikacija Tatjana Matić.\n„Strategija IT industrije koju smo pripremili uz konsultacije sa predstavnicima vodećih IT klastera, Privredne komore Srbije i drugih nadležnih institucija, predstavlja važan dokument koji je osnov za razvijanje konkretnih programa kojim ćemo iskoristiti proizvodne i izvozne kapacitete IT sektora“, dodala je Matić.\n„Definisali smo strateške prioritete: razvoj uspešnih preduzeća i proizvoda u oblasti informacionih tehnologija, unapređivanje administrativnog okruženja pogodnog za razvoj IT industrije, jačanje kadrovskih potencijala i modernizacija poslovanja u svim privrednim granama upotrebom IT“, istakla je državni sekretar, najavivši i uskoro donošenje Akcionog plana Strategije razvoja industrije informacionih tehnologija, gde će, između ostalog, biti i predviđene mere za poboljšanje uslova poslovanja domaćih IT kompanija, podsticanje osnivanja novih IT preduzeća i proizvodnje sopstvenih IT proizvoda, kao i podrške razvoju IT kadrova kako bi se iskoristile mogućnosti za zapošljavanje.\n„Stvorene su mogućnosti da razvijamo ne samo IT, već da ga stavimo u službu svih industrijskih grana, kao i u službu svih građana, dakle, da stvorimo ambijent za brzo i efikasno poslovanje za dobrobit svih“, rekla je Matić.\nOna je napomenula da je za razvoj informacionog društva od velikog značaja i usvajanje četiri uredbe Zakona o informacionoj bezbednosti, takođe na jučerašnjoj sednici Vlade.\nUsvojene su: Uredba o bližem sadržaju akta o bezbednosti informaciono-komunikacionih sistema od posebnog značaja, načinu provere i sadržaju izveštaja o proveri bezbednosti IKT sistema od posebnog značaja; Uredba o bližem uređenju mera zaštite IKT sistema od posebnog značaja; Uredba o utvrđivanju liste poslova u oblastima u kojima se obavljaju delatnosti od opšteg interesa i u kojima se koriste IKT sistemi od posebnog značaja; kao i Uredba o postupku dostavljanja podataka, listi, vrstama i značaju incidenata i postupku obaveštavanja o incidentima u IKT sistemima od posebnog značaja.\n© 2019 Паметно и безбедно.


Master class je popularan vid edukacije koji smo odlučili da od ove godine uvedemo i na našu Knowledge Academy. Prolećnu sezonu edukacije otvorili smo 28. februara Master class-om Event management, koji je držao Uroš Mihailović, Event specialist u Represent Communications-u.\nKroz jednodnevno druženje i učenje, saznali smo sve detalje, začkoljice i količinu nepredvidivosti koju nosi ovaj posao.\nUroš Mihailović, inače event specialist sa decenijskim stažom organizacije događaja najrazličitijih obima i kategorija, polaznicima je detaljno objasnio šta sve može da krene po zlu, kako se postaviti u takvim situacijama, zašto uvek moramo da imamo plan B (iako sve deluje savršeno), otkrio je sve ono što vam drugi neće priznati o ovom poslu, ali upravo to ga čini posebnim i dinamičnim.\nSaznali smo kako se spremaju događaji velikog, a kako malog formata, šta ih razlikuje i kako od najbanalnijih i skoro neverovatnih i nerealnih situacija nastaju problemi. Na osnovu velikog broja primera iz prakse saznali smo kako se reaguje svim tim situacijama, ali i dobili ideje za neka najneverovatnija rešenja.\nPrimeri iz prakse i konkretne smernice u datim okolnostima ono su što Knowledge Academy izdvaja od drugih edukativnih programa. Mi se bavimo istorijatom i teorijom samo u onoj meri koliko je to neophodno. Smatramo da se najbolje uči na primerima iz prakse od stručnjaka iz tih oblasti koji su sve te situacije prošli i rešili. Njihovo iskustvo je dragoceno i na taj način se najbolje uči.\nNa kraju teorijskog dela Master class-a polaznici su podeljeni u dve grupe koje su smišljale koncept organizacije jednog događaja. Na kraju dela predviđenog za praktičan rad, oba tima iznela su svoje ideje, a Uroš je sugerisao na sve potencijalne krizne momente u predstavljenim scenarijima. Polaznici su mogli jasno da vide gde su i zbog čega možda pogrešili.\nPosle programa edukacije koji je trajao ceo dan, tj. puno radno vreme, u lounge delu Represent Communicationsa organizovan je mini-banket, koji je trebalo da prikaže polaznicima kako to može da izgleda kada se organizuje za kratko vreme, a kako je bilo vreme da se obeleži uspešno obavljen posao, stiglo je i piće i posluženje – baš u duhu event managementa.\nU planu su nam i drugi Master class programi, prijave su u toku, a sve informacije o našim edukacijama možete saznati OVDE.


Rusija će snabdevati gasom Ukrajinu tokom zime - 26.09.2015, Sputnik Srbija\nRusija će snabdevati gasom Ukrajinu tokom zime\nPredstavnici Rusije, Ukrajine i Evropske komisije postigli su dogovor o snabdevanju Ukrajine gasom tokom zime, ali završni dokument još uvek nije potpisan. 26.09.2015, Sputnik Srbija\n08:42 26.09.2015 (Osveženo: 16:57 06.08.2021)\nPredstavnici Rusije, Ukrajine i Evropske komisije postigli su dogovor o snabdevanju Ukrajine gasom tokom zime, ali završni dokument još uvek nije potpisan.\nUkrajinski ministar za energetiku Vladimir Demčišin rekao je da će sporazum za najkasnije nedelju dana biti potpisan i objasnio da se to sada nije desilo jer dokumentaciju moraju da „pregledaju advokati“.\nDogovor o gasu su parafirali ruski ministar energetike Aleksandar Novak, njegov ukrajinski kolega Vladimir Demčišin i komesar Evropske unije za energetsku uniju Maroš Šefčovič.\n„Veliki uspeh: dogovor o gasu parafirale Ruska Federacija, Ukrajina i Evropska komisija“, napisao je Šefčovič na svom nalogu na Tviteru.\nDogovor, koji je postignut nakon višemesečnih pregovora, garantuje da će Ukrajina biti snabdevena gasom do marta sledeće godine, naveo je Šefčovič.\nSporovi između Rusije i Ukrajine o snabdevanju gasom su u prošlosti dovodili do prekida u snabdevanju tim energentom, a tokom jednog takvog prekida 2009. godine je došlo i do problema u isporuci ruskog gasa zemljama Evropske unije.\nRusija i Ukrajina su prošle zime postigle dogovor o cenama gasa, ali je taj sporazum kasnije istekao.\nNovi razgovori o sličnom sporazumu su započeti u martu.


J. Pešić | 06. maj 2020.\nKonferencije za medije kriznog štaba za suzbijanje kovida-19 u Srbiji su se od utorka, 21. aprila održavale uz prisustvo novinara, ali naizmenično – u jednom danu prisustvuju novinari televizijskih, radijskih redakcija i novinskih agencija, a drugom štampanih i onlajn medija.\n„Materijale posle konferencije Biro za odnose sa javnošću Vlade Republike Srpske prosljeđuje se svim medijskim kućama. U takvim okolnostima novinarima nije omogućeno da na direktan način postavljaju pitanja, već su savjetovani da ista šalju na adrese Biroa za odnose sa javnošću“, navode u ovom udruženju.\nProblem, navodi Divković, predstavlja kada kolege kriznim štabovima postavljaju pitanja imejlom. „Službenici vlade ili kriznih štabova zloupotrebljavaju situaciju, preformulišu pitanja, ne odgovaraju na njih ili su odgovori besmisleni i neupotrebljivi, što je slučaj u Hercegovačko neretevanskom kantonu – Mostar“, kaže Divković.\nBugarska – Novinari prisutni\nAna Lalić Donald Tramp Konferencije za novinare\n← O broju obolelih i umrlih u Nišu na TV-u jedna slika, u bolnicama i porodicama druga\nGruhonjić o medijima: Ugušiće nas kao mačiće ako nastavimo da radimo rascepkano →


Sindikat BHRT-a traži smjenu urednika IP BHT1 Marka Radoje - BH novinari\nSindikat BHRT-a traži smjenu urednika IP BHT1 Marka Radoje\nSarajevo, 12.07.2018.- Samostalni sindikat radnika (SSR) u BHRT-u od menadžmenta BHRT-a traži smjenu urednika IP-a BHT1 Marka Radoje zbog narušavanja ugleda BHRT-a i prekoračenja ovlaštenja, povodom njegovih istupa u javnosti i neovlaštenih postupaka kada je u pitanju obilježavanje godišnjice genocida u Srebrenici.\n“Bez obzira na teške uvjete rada, neuplaćene doprinose i sve ostale probleme sa kojima se susreću, radnici BHRT-a su besprijekorno uradili program iz Srebrenice, a dodatno uz to i program vezan za SP u Rusiji, kako bi našim pretplatnicima omogućili kvalitetan program. Mišljenja smo da jedna osoba, ma ko to bio, nema pravo svojim neovlaštenim postupcima baciti pod noge sav trud koji su uložili radnici BHRT-a”, piše u saopćenju Sindikata.\nU saopćenju se navodi kako se u svojim javnim istupima Radoja poziva na svoju nepristrasnost, dok se samostalni sindikat radnika u BHRT-u poziva na zakon i akte BHRT-a.\n“Dok urednik IP-a BHT1 smatra da je osnovni postulat novinarstva neutralnost, SSR u BHRT-u smatra da je osnovni postulat novinarstva objektivnost, a presude međunarodnih sudova bi trebale predstavljati objektivan stav za jedan javni servis. Jedino od čega javni servis mora biti nezavisan je uticaj političkih partija, pogotovo u predizborno vrijeme”, navode iz Sindikata.\nPodsjećaju javnost da je ovaj sindikat upozoravao upravljačke strukture BHRT-a na moguće posljedice imenovanja. Kažu kako ovo nije prvi put, u veoma kratkom roku, da se nanosi šteta 73 godine starom ugledu BHRT-a, te insistiraju da menadžment BHRT-a zbog ovakvih postupaka smjeni urednika IP-a BHT1 Marka Radoju.\n“Izražavamo podršku našim članovima koji nisu željeli izvršiti naredbu (skinuti sa revera Srebrenički cvijet) koja je protiv svih novinarskih postulata i ukoliko zbog svog profesionalnog stava budu trpili bilo kakve posljedice, Samostalni sindikat radnika u BHRT-u će biti uz njih i odgovoriti na adekvatan način”, saopćeno je u obraćanju samostalnog sindikata radnika u BHRT-u.


Korona u Leskovcu odnela još jedan život, u Nišu 4, a u Vranju 2 - juGmedia\nU Kovid bolnici u Leskovcu u poslednja 24 sata preminula je jedna pacijentkinja od 60 godina koja je bila pozitivna na korona virus, u Kliničkom centru Niš preminula su 4 pacijenta, u kruševačkoj Kovid bolnici 6, a u Vranju 2 pacijenta, dok su u Srbiji ukupno preminule 24 osobe.\n„Bilo je 16 prijema i 11 otpusta, na kiseoniku su 82 pacijenta, a na respiratoru 5“, saopšteno je iz Opšte bolnice Leskovac.\nUkupan broj hospitalizovanih na današnji dan je 94 pacijenta, od kojih su 68 pozitivna na korona virus, 11 negativna, 13 pacijenta čeka rezultate testiranja, a dva pacijenta na testiranje.\nOd 94 hospitalizovanih 58 je sa teritorije grada Leskovca, 17 sa teritorije opštine Vlasotince, 8 iz Lebana, 7 iz Bojnika, i po dva pacijenta su iz Medveđe i Beograda.\nU Srbiji su u poslednja 24 sata testirano je još 13.994 od kojih je 4.092 pozitivno na koronu, a na respiratorima je 205 osoba.\nU Kovid objektima Kliničkog Centra Niš, hospitalizovana su ukupno 276 pacijenata. Kod 220 je potvrđeno prisustvo virusa, a od ukupnog broja hospitalizovanih, potvrđenih pacijenata, 5 je priključeno na aparate za veštačku ventilaciju i nalaze se u jako teškom opštem stanju.\nU Kovid bolnici u Kruševcu, trenutno je hospitalizovano 246 pacijenata. Kod 217 je potvrđeno prisustvo virusa Covid-19, a od ukupnog broja hospitalizovanih, potvrđenih pacijenata, 17 je priključeno na aparate za veštačku ventilaciju.\nU 2 Kovid bolnice u Zdravstvenom centu Vranje, ukupno su hospitalizovana 157 pacijenata. Kod 145 pacijenta je potvrđeno prisustvo virusa, a među hospitalizovanim pacijentima, nema dece zaražene virusom Covid -19.\nPrema podacima Republičkog zavoda za statistiku, koji je objavio neto zarade za decembar prošle, 2020. godine, u Srbiji i u svim opštinama i gradovima…


OneDrive aplikacija za sinhronizaciju više nije podržana u aplikacijama Windows 7, 8 ili 8.1\nOneDrive podršku za lične aplikacije za stone računare od 1. januara 2022.\nKako bismo fokusirali resurse na nove tehnologije i operativne sisteme i kako bismo klijentima pružili najnovije i najsigurnije iskustvo, od 1. januara 2022. više neće biti obezbeđene ispravke za potrošačnu verziju aplikacije OneDrive za stone računare na sistemima Windows 7, 8 i 8.1.\nVažno: Lične OneDrive radne površine pokrenute na ovim operativnim sistemima prestaće da se sinhronizuju sa oblakom 1. marta 2022.\nDatoteke će nastaviti da se sinhronizuju putem OneDrive aplikacije za računare do 1. marta 2022, posle čega se datoteke više neće sinhronizovati i treba da se ažuriraju koristeći veb iskustvo.\nAko trenutno koristite neki od ovih operativnih sistema, preporučujemo da ažuriranje operativnog sistema na Windows 10 ili na Windows 11 da biste izbegli prekid.\nOtvaranje Windows "Ažuriranje"\nZa uređaje koji ne ispunjavaju sistemske zahteve za ažuriranje operativnog sistema Windows 10 ili Windows 11, možete da pravite i štitite datoteke tako što ćete ih ručno otpremiti na veb lokaciju usluge OneDrivei nastaviti da pristupate datotekama, uređujete ih i delite na svim uređajima.\nNapomena: Ako se prijavite na aplikaciju OneDrive poslovnim ili školskim nalogom, počev od 1. januara 2022, podrška za ovu aplikaciju biće uravnotežena u životnom Windows podrške. Windows 7 i Windows 8.1 su u produžeoj podršci do 10. januara 2023. Windows 8 je do kraja podrške 12. januara 2016.\nŠta će se desiti sa mojim datotekama?\nDatotekama koje su već sinhronizovane i dalje će biti dostupne u vašoj OneDrive.\nPosle 1. marta 2022. više ne možete da sinhronizujete sinhronizovane datoteke ili da im pristupate putem programa Windows 7, 8 ili 8.1. Trebalo bi da koristite veb OneDrive lokaciju.\nOneDrive sistemskih zahteva


Za obnovu Pravosudne akademije EU izdvojila tri miliona evra - Društvo - Dnevni list Danas\nPočetna » Društvo » Za obnovu Pravosudne akademije EU izdvojila tri miliona evra\nEvropska unija izdvojila je tri miliona evra za obnovu zgrade Pravosudne akademije u Beogradu, a radove su danas obišli ministarka pravde Nela Kuburović i ambasador EU Sem Fabrici.\n0Piše: FoNet 19. februara 2019. 14.51\nKuburović je u izjavi novinarima, nakon obilaska zgrade Pravosudne akademije u Ulici Svetozara Markovića u Beogradu, rekla da ta institucija ima najveći značaj u jačanju nezavisnosti sudstva i stručnosti sudija.\nOna je najavila da će obuka biti „jedan od kriterijuma na osnovu koga će se obvljati evaluacija rada sudija“. Fabrici je istakao da je obuka sudija i pravosudnog osoblja jedan od ključnih elemenata u reformi pravosuđa.\nSrbija kao i svaka druga zemlje treba nezavisne, odgovorne i stručne sudije i sudsko osoblje, konstatovao je Fabrici. Obnova zgrade Pravosudne akademije u Beogradu počela je 1. februara, a planirano je da radovi traju godinu dana.\nEU, Ministarstvo pravde, Nela Kuburović, Sem Fabrici, ulaganja


Master kliničke psihologije\nTerapeut u edukaciji – završna godina konstruktivističke psihoterapije\nSvako od nas pre ili kasnije naiđe na ćorsokak – trenutak u životu u kojem nam se čini da nemamo snage da se izborimo sa situacijom koja nas je zadesila. Suočavamo se sa životnim izazovima, velikim promenama, svakodnevnim stresom. Javljaju se osećanja sa kojima ne možemo da izađemo na kraj: bes, krivica, tuga, strah, i deluje kao da nas nagomilani problemi nadvladavaju, dovodeći nas u bezizlaznu situaciju.\nUpravo u takvim situacijama terapeut najviše može da pomogne – kroz empatičan stav i podržavajući terapeutski odnos on pomaže klijentu da uvidi šta je to što ga sputava i izgradi nove načine gledanja na svet i sopstvenu ulogu u njemu. Ove nove perspektive omogućavaju klijentu da ponovo uspostavi kontrolu nad svojim životom. Takođe, terapeut pruža podršku klijentu u isprobavanju novih načina rešavanja problema u međuljudskim odnosima, čime se u klijentovom svakodnevnom životu kompletira ciklus promene koji je počeo u terapijskoj sobi.\nU ovom procesu, terapeut treba da bude sposoban da sagleda svet očima klijenta i da razume klijentove dileme, jer će jedino tako uvideti suštinu problema sa kojima se klijent suočava. S druge strane, na klijentu je da uvide i veštine koje je ostvario u terapiji primeni u svom životu, jer teraput nije tu da daje gotova rešenja, već osposobi i osnaži klijenta za samostalno snalaženje u svetu koji je haotičan i promenljiv.


Na usvajanje čeka 49 zakonskih predloga\nMaj 03, 2015 12:05\nIz redova opozicije predloženo je 13 zakona, a među predlagačima su DS, SDS i Nova stranka, dok su poslanici vladajuće većine parlamentu na usvajanje poslali tri zakona.\nJedan zakonski predlog na usvajanje je predložio zaštitnik građana, a radi se o izmenama Zakona o vraćanju oduzete imovine i obeštećenju.\nDok iz vladajuće većine poručuju da su otvoreni za dijalog oko usvajanja svakog dobrog zakonskog rešenja, iz opozicije su uvereni da su njihovi predlozi dobri i da bi njihovo usvajanje doprinelo poboljšanju zakonske regulative.\nŠef poslanika SNS Zoran Babić rekao je za Tanjug da je njegova stranka uvek spremna na suočavanje stavova i za dogovor.\nUkazuje da u prošlosti tog dogovara nije bilo i da je SNS iz toga izvukla poentu.\nâ€œOnda kada je SNS kao opozicija predlagala novi zakon o javnim nabavkama niko nije ni želeo da razgovara sa nama, jer su javne nabavke bile mesto bogaćenja predstavnika kriminalnog bivšeg režima, zbog čega su i dan danas pune sudnice i istražni organiâ€, naveo je Babić.\nSNS je, prema njegovim rečima, naučila da je loše ignorisati bilo čije misljenje, zbog čega je spremna za dijalog.\nPodsetio je na usvajanje Zojinog zakona, propisivanju obavezne vakcinacije i drugih akata, kada su sve poslaničke grupe potpisale i podržale ta rešenja.\nâ€œZbog neprijatnog iskustva iz prošlosti mi smo uvek naravno za dijalogâ€, poručuje šef poslanika naprednjaka.\nZamenik šefa poslanika SDS Janko Veselinović za Tanjug navodi da je njegova poslanička grupa među najaktivnijma po pitanju predlaganja zakona i podnošenja amandmana na vladine zakonske predloge, ako ne i najaktivnija.\nâ€œSDS je predložila više zakonskih predloga, ali i najveći broj amandmana koji su usvojeni u Skupštini, među sedam najuspešnijih poslanika čiji su amandmani prihvaćeni šest je iz SDSâ€, istakao je Veselinović.\nMeđu najvažnija zakonska rešenja koja je predložila njegova stranka izdvaja ona koja se tiču zaštite korisnika finansijskih usluga, odnosno korisnika koji su se zadužili u švajcarskim francima, ali i izmene Zakona o trgovini kojima bi se ograničila upotreba plastičnih kesa.\nâ€œZakon koji smatram vrlo važnim, a uputio sam ga preko Zelene poslaničke grupe i nadam se da će se naći na nekoj od narednih sednica, uz podršku svih poslanika, su izmene Zakona o trgovini koji bi ograničio upotrebu plastičnih kesa na način da zabrani prodavcima da u cenu prozivoda uračunavaju cenu kesa, već da ih posebno iskazuju kako je to svuda u svetuâ€, rekao je Veslinović.\nMeđu zakonima koji su predloženi od strane poslanika SDS su i izmene Zakona o javnim servisima, kojima se predviđa osnivanje trećeg javnog servisa u Srbiji - Radiotelevizije Uža Srbija.\nVeselinović objašnjava da je stav te stranke da je veoma loše što će se ugasiti neke lokalne TV stanice, koje su bile javni I regionalni servisi, a koje su građane na lokalu obaveštavale o lokalnim dešavanjima i problemima, pa taj zakonski predlog ima za cilj da zaštiti građane na tom području.\nZoran Å½ivković iz Nove stranke rekao je Tanjugu da je ta stranka predložila četiri zakona, ali i podnela preko 1.200 amandmana na zakone o kojima se do sada vodila parlamentarna rasprava.\nIstiče Predlog zakona o planiranju i izgradnji, za kojeg navodi da na savremen, dobar, efikasan i održiv način rešava pitanje gradnje u Srbiji.\nâ€œTo je jedno rešenje koje bi kad bi bilo usvojeno stvorilo mnogo bolje uslove za gradnju, a samim tim i za sve vrste investicijaâ€, rekao je Å½ivković, dodajući da je Nova stranka predlagač i izmena Zakona o visokom obrazovanju kojima je predloženo uvođenje pojma akademske čestitosti, čime bi bilo sprečeni plagijati diploma.\nUkazuje i na zajednički predlog Nove stranke i DS - zakona o slobodi od straha, gde se država obavezuje da će zaštiti građane od svake vrste straha države i državnih organa.\nDemokrate su parlamentu, pored ostalog, na usvajanje poslale izmene Zakona o finansiranju političkih stranaka, kojima se predlaže da za rad političkih stranaka bude izdvojeno 0,15 odsto prihoda budžeta Republike, pokrajine ili lokalnih samouprava.\nPoslanik Zelene stranke Ivan Karić parlamentu na usvajanje je poslao Predlog zakona o zabrani izgradnje nuklearnih elektrana u Srbiji.


fašizam – Partija rada\nNATO je fašizam XXI vijeka\nDogađaji u Ukrajini i Grčkoj su prilika za balkansku ljevicu da osmisli svoju jasnu strategiju, ali i izvrši jasnu diferencijaciju među sobom. Glavni neprijetelj balkanskih naroda je svakako NATO imperijalizam, ali ne u ime ruskog imeprijalizma, već u ime toga da Balkan pripada balkanskim narodima.\nZato je agitacija i borba protiv direktnog ili posrednog ukljucivanja Crne Gore, Srbije, Kosova, Makedonije i BiH u NATO danas zadatak revolucionarne ljevice, kao i širenja anitimperijalističkog raspoloženja u masama. Svakako da i konkretna klasna borba masa u svim zemljama Balkana, može biti ta iskra koja će antiimperijalističkom pokretu dati novu dimenziju. Da mase prihvate da je prisustvo NATO pakta na njihovoj teritoriji u službi zaštite pljačakaškog kapitalističkog poretka koji ih svakim danom čini siromašnijim i neslobodnijim. I da je zadatak NATO trupa da krupnom kapitalu osigura pljačku balkanskih zemalja.\nTekstovi\tfašizam, Imperijalizam, NATO


Fijat najveći izvoznik, Boš medju prvih 15\nBeta\t28.04.2016 22:19\nVrednost izvoza 15 najvećih izvoznika u Srbiji u prva tri meseca 2016. godine iznosila je 981,1 miliona evra, a najveći izvoznik i dalje je Fijat Krajsler automobili (FCA) Srbija u Kragujevcu sa izvozom od 312,4 miliona evra, objavilo je Ministarstvo finansija Srbije.\nNa listi vodećih izvoznika na drugom mestu je Tigar tajers iz Pirota sa izvozom u prvom kvartalu od 85 miliona evra, a na trećem mestu je Železara Smederevo čiji je izvoz 55,4 miliona evra.\nSlede kompanije Filip Moris iz Niša sa 51,6 milion evra izvoza, Jugoimport SDPR čiji je izvoz bio 44,6 miliona evra, HIP Petrohemija iz Pančeva sa 44,4 miliona evra i Naftna industrija Srbije sa 41,7 miliona evra.\nTetra pak iz Beograda je na sedmom mestu sa izvozom od 40 miliona evra, a iza njega su Jura korporacija iz Rače sa 37,8 miliona evra i kompanija Gorenje koja je izvezla robu vrednu 37,3 miliona evra.\nNa listi najvećih izvoznika je i Viktorija grupa sa izvozom od 36,1 milion evra, MK grupa sa 35 miliona evra, Hemofarm iz Vršca sa 34,4 miliona evra , Leoni iz Prokuplja 33,8 miliona evra i kompanija Boš sa 28,8 miliona evra izvoza.


Kabinet premijera Kosova: Tači je potpisao tajni ugovor i prekršio Ustav; Kurti traži razrešenje - European Western Balkans\nPRIŠTINA – “Premijer Tači je u ime Republike Kosovo preneo na KFOR apsolutnu vlast nad svim budućim misijama Kosovskih bezbednosnih snaga na severu Kosova u neograničenom periodu”, navodi se u saopštenju Kabineta premijera Kosova Aljbina Kurtija od 26. februara.\nKurti je takođe uputio zvanično pismo predsednici Skupštine Kosova Vjosi Osmani, informišući je o postojanju tajnog sporazuma, kao i o „ustavnim implikacijama razmene pisama od 19. aprila 2013, između tadašnjeg premijera Hašima Tačija i tadašnjeg generalnog sekretara NATO-a Andersa Foga Razmusena”, navodi se u saopštenju.\nU pismu koje je 2013. potpisao Tači, a koje je objavila Kancelarija premijera Kosova, Tači uverava Razmusena da će „Kosovske bezbednosne snage sprovoditi misije na severu Kosova samo uz prethodnu saglasnost KFOR-a”.\n“Kao premijer, ne izražavam nikakvo stanovište za ili protiv tajnog sporazuma ili u vezi sa njegovim sadržajem. Duboko razumem i cenim saradnju Republike Kosovo i NATO-a u obezbeđivanju punog teritorijalnog integriteta Kosova. […] Kao predsednik Vlade, uveravam Skupštinu, kao i sve građane, da neće biti preduzeti koraci koji bi ugrozili ovaj savez neophodan za bezbednost naše zemlje“, piše premijer Kurti u pismu upućenom Osmani.\nKurti naglašava činjenicu da je, nakon što je zvanično prihvatio funkciju premijera Kosova, bez odlaganja zatražio od osoblja Kabineta da analiziraju sadržaj ovog tajnog sporazuma, kao i njegove implikacije u odnosu na Ustav u pogledu članova 20 (Prenos suvereniteta), 18 (Ratifikacija međunarodnih sporazuma) i 91 (Razrešenje predsednika).\nUz pismo, Kurti je objavio i mišljenje u kojem zaključuje da je Tači počinio ozbiljne povrede Ustava, piše Gazeta Ekpress.\nMišljenje premijera Kosova Aljbina Kurtija; Izvor: Gazeta Express\n„Uzimajući u obzir dokaze kojima raspolaže Kabinet premijera, kao i relevantne odredbe Ustava Republike Kosovo, postoji dovoljan osnov za prima facie zaključak da je predsednik Tači, u vreme kada je bio premijer, počinio ozbiljno kršenje Ustava, kao i da izvršenje ovih povreda opravdava pokretanje ustavne procedure za njegovo razrešenje sa mesta predsednika Republike Kosovo“, zaključio je Kurti.\nPostupak razrešenja predsednika se inicira putem jedne trećine poslanika Skupštine, koji potpisuju peticiju, piše Radio Slobodna Evropa – Balkanski servis. Ukoliko peticija sadrži sumnje u kršenje Ustava, ista se odmah mora podneti Ustavnom sudu, koji donosi odluku u roku od sedam dana od kada je primio peticiju. Ukoliko Ustavni sud odluči da je izvršena povreda Ustava, Skupština može razrešiti predsednika odlukom glasova dve trećine poslanika.\nAljbin KurtiHašim TačiNATOrazrešenje predsednika Kosova